text:
Umuhanzi Nyarwanda Iradukunda Fabrice Ubusanzwe uzwi kukabyiniro ka Sean Fab n’ umuhanzi ukizamuka ukorera umuziki mu karere ka Huye ndetse akaba ari naho akomereze amasomo ye muri kaminuza nkuru y’ U Rwanda mubijyanye n’ ububyaza aho kuruyu munsi yaduciriyemo kumayange byinshi kumuziki we ndetse nuko yatangiye muzika kurubu akaba abona hari urwego amaze kugeraho .
Mu kiganiro Yatangiye atubwira byinshi bimwerekeyeho aho yagize ati “ Ubundi Seanfab n’ umuhanzi nyarwanda uvuka mu muryango wa abana babiri akaba ariwe mfura ndetse akaba afite na mushiki we arinawe bucura iwabo ibijyanye no guhabwa ubumenyi ubu ndi umunyeshuri wiga muri kaminuza y’ u Rwanda ishami rya Huye aho niga ububyaza .
Kurubu nkaba ndi mu mwaka wanyuma nize primaire kukigo cya Ep de Rukira amashuri yisumbuye nyiga mui seminari nto yizaza aho nyuma nkomereza muri Es de Rukira ndetse nza gutsinda ikizami cya reta njya kwiga muri ka Gitumba high school yahoze yitwa Rwigema high school aho nize PCB (physics chemistry and biology) icyogihe nari captain volleyball ndetse nari president we media club aho twabyinaga tugashimisha benshi .
Muriyi mikino yose nayoboraga naje gutwara ibikombe byinshi bitandukanye nko mu marushanwa y’ abahanzi ,Kwandika imivugo mu karere ka Nyagatare ari naho nigaga naje gukomereza amashuri yanjye muri kaminuza y’ u Rwanda mucyahoze ar’ ishuri ryigisha ubuforomo n’ ububyaza rya kibungo ubuyabaye kaminuza y’ u Rwanda ndetse baza kutwimurira I Butare akaba arinaho ubutugiye kurangiriza .
Mu Kiganiro Twagiranye yakomeje atubwira igihe yatangiriye muzika ye “Igihe natangiriye muzika navugako arikera nkiri umwana kuko nakundaga kuririmba kwandika imivugo gukina aka theatre ariko ninjiye munzu itunganya umuziki mu mwaka wa 2017 mu kwezi ka Gashyantare aho kurubu maze gukora indirimbo 4 indi ikaba ikirimo gutunganywa aho murizo ndirimbo harimo imwe ifite amashusho gusa murizo ndirimbo zose iyamenyekanye cyane niyo nise Ndagusabye ndetse n’ iyindi nakoranye n’ umuraperi Green P.
Yatubwiye zimwe mu imbogamizi yaba yaragiye ahurira nazo muri muzika ye yadusubije agira ati “ Yego koko imbogamizi n’ nyinshi cyane gusa icyo navuga kingose cyane n’ uguhuriza hamwe amasomo no gukora gusa nkaba nizeza abafana banjye ko ngiye kurangiza amashuri nanjye nkaza gukomeza nkanjya mbaha indiimbi nyinshi kandi nziza ikindi nuko mbona ko injyana nkora kurubu imaze gutera imbere cyane ndetse nanjye nkaba nifuza gushyiraho umusanzu wanjye ndetse nkagerageza no gufatanya n’ bagenzi banjye bambanjirije .
Twakomeje tumubaza udushya azanye cyangwa impindura matwara aje gukora abandi batakosoye mu injyana ya RnB Akora adusubiza muraya magambo agira ati “Udushyatwo nzanye ni twinshi nkuko abafana bange babizi benshi bakunda kuvugako ndi murumuna wa Meddy ,byinshi byiza ngiye gukomeza kubagezaho harimo kubaha indirimbo z’ umwimerere zirimo imbyino zirenze nkuko abanzi basanzwe babizi ko ndi umubyinnyi mwiza benshi aho bangereranya na Chris Brown ikindi nitegiye gukora nuko ni ukwegera abakunzi banjye nkabaha indirimbo ziryoshye ndetse n’ imbyino zirenze ndetse nkabaha indirimbo z’ umwimerere .
Mugusoza ikiganiro cyacu yagize icyo yatangariza abafana be “ Icyo navuga nsoza nkaba nasaba abafana banjye gukomeza kunshyigikira ndetse no gukomeza kungira inama aho bikenewe aho bashobora kumbona kumbuga za internet zitandukanye arizo Facebook, Instagram(fabriceseanfab),Twiter ndetse bakaba banasura konte yanjye kuri Youtube bakumva indirimbo zanjye ndetse bagakora subscribe bityo bikajya babone ibikorwa byanjye bitabagoye Ndetse nokwitabira ibitaramo byange kandi nshimiye Imana ndetse n’ abakunzi bange nababyeyi bange Murakoze.
REBA HANO INDIRIMBO YE NSHYA YISE NDAGUSABYE :
Posted By:Muhire Jason@Rwandapaparazzi.rw
9,813 total views, 0 views today


c: text/html

text:
Iri shuri ryatashywe ku mugaragaro mu cyumweru gishize rizajya rirererwamo abana bari hagati y’imyaka itatu kugeza kuri itandatu riri mu kagari ka Rwamiko, Umurenge wa Muganza. Ryubatswe muri gahunda ya Action Aid yo kubakira ubushobozi umugore no kumufasha kubona umwanya wo gukora no gushyira mu bikorwa imirimo yinjiza amafaranga aho guhora muyo mu rugo gusa nko kurera abana, guteka, kumesa n’iyindi.
Iri shuri ni kimwe mu bikorwa by’umushinga wayo witwa Flow (Founding Leadership and Opportunities for Women) ugamije gufasha abagore kugera ku iterambere rirambye ariko babigizemo uruhare.
Umuyobozi w’uyu mushinga mu Rwanda, Anatole Uwiragiye, avuga ko mu ishyirwa mu bikorwa ryawo bafatanyije na Association Duhozanye, ikigamijwe ari ugufasha abagore gukoresha neza igihe no gukemura ikibazo cy’abavunishwa n’imirimo yo mu rugo.
Yagize ati “Ni uburyo bwo kugira ngo umugore nawe abone umwanya wo gukora imirimo ibyara inyungu, kuko umwana azaba yabonye aho kurererwa. Urumva ko wa mwanya umugore yamaraga arera umwana azawubyaza umusaruro akora imishinga yinjiza amafaranga”.
Iri shuri kuri ubu ryigamo abana bagera kuri 390, rifite ibyumba 11 harimo bitatu byagenewe kwigiramo, bibiri byo kuruhukiramo, bibiri byagenewe ibiro, bibiri byagenewe ububiko (stock), kimwe cyagenewe gukorerwamo inama, n’ikindi cyagenewe igikoni ndetse n’ubwiherero.
Kugira ngo iyo gahunda yo kubakira ubushobozi umugore igerweho, abagore bo mu Murenge wa Muganza bashyizwe mu matsinda kandi bahabwa inka z’imbyeyi 26 zibafasha kubona ifumbire, ndetse n’ibigega 23 bifata amazi, kugira ngo umwanya batakazaga bajya kuvoma kure babe bawukoramo indi mirimo yinjiza amafaranga mu rugo.
Muri uyu murenge hari amatsinda 19 abumbiye hamwe abagore n’abagabo 570 aho Action Aid iwushyira mu bikorwa ku bufatanye n’Umuryango
Duhozanye.
Nyirarenzaho Liberatha utuye mu Murenge wa Muganza avuga ko iri shuri bubakiwe ryatangiye gutuma abana babo biga bakiri bato kandi bakaba batozwa uburere no kugira isuku hakiri kare.
Umuyobozi wungirije ushinzwe Imibereho myiza y’abaturage mu Karere ka Gisagara, Gasengayire Clemence yibukije abaturage ko ibikorwa bagezwaho byose bagomba kujya babibyaza umusaruro bikabubakira iterambere rirambye.
Ubuyobozi bw’Akarere ka Gisagara buvuga ko iri ari ryo shuri ry’incuke rya mbere ryubatswe muri aka Karere, ariko hari gahunda yuko buri shuri ribanza rigomba kugira n’ahagenewe kwigira abana b’incuke.
Action Aid ivuga ko umushinga Flow uzishyura abarimu bigisha muri iri shuri mu gihe cy’imyaka itatu, bityo ababyeyi baharerera bakaba basabwa gutangira gukusanya umusanzu bazifashisha mu bihe biri imbere.
Umushinga Flow uzamara imyaka itanu mu Rwanda (2016-2020), bikaba biteganyijwe ko uzatera inkunga abagore bagera ku 6 000 n’abagabo 1000 bo mu Mirenge 11 yo mu Turere dutanu, aritwo Gisagara, Nyaruguru, Nyanza, Musanze na Karongi.
Ibindi bikorwa biri muri uyu mushinga ni ugutoza abagore gukora imishinga ibyara inyungu, kwibumbira mu matsinda, kubatoza guharanira uburenganzira bwabo no kwirinda ihohotera ndetse no kwita ku bidukikije batekesha gaz cyangwa ibindi bicanwa bidakomoka ku biti.

robotstxt: allowed

filter: keep


text:
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 2, 10b-16)
Bavandimwe, 10bRoho w’Imana acengera byose kugeza no ku mayobera y’Imana. 11Koko rero, ni nde wundi wamenya akari ku mutima w’umuntu, uretse nyirawo nyine? Ni na ko rero nta wamenya amabanga y’Imana, uretse Roho wayo nyine. 12Twebwe koko si ubwenge bw’isi twahawe, ahubwo ni Roho ukomoka ku Mana twahawe, kugira ngo tumenye ibyiza Imana yatugabiye ku buntu. 13Ibyo turabibigisha tutifashishije imvugo y’ubuhanga bw’abantu, ahubwo twishingikirije ubuhanga bwa Roho, uduha gusobanura ibya Roho mu magambo abigenewe. 14Umuntu ugengwa na kamere ye gusa ntashobora kumva ibya Roho w’Imana; koko rero kuri we ni nk’ibisazi maze ntashobore kubyumva, kuko bene ibyo biserurirwa muri Roho wenyine. 15Naho umuntu uyoborwa na Roho w’Imana asobanukirwa muri byose, akaba kandi nta we ushobora kumuhinyuza. 16Koko se “Ni nde wamenye ibitekerezo bya Nyagasani ngo akurizeho kumwungura inama ?” Nyamara twebwe twifitemo ibitekerezo bya Kristu.
ZABURI (Zab 145 (144), 8-9, 10-11, 12-13ab, 13cd-14)
Inyik/ Nyagasani, ijambo ryawe ni irinyakuri.
Uhoraho ni umunyampuhwe n’umunyaneza,
atinda kurakara kandi akagira urugwiro.
Uhoraho agirira bose ibambe,
maze imbabazi ze zigasakara ku biremwa bye byose.
Uhoraho, ibiremwa byawe byose nibijye bigushima,
abayoboke bawe bagusingize !
Bazarate ikuzo ry’ingoma yawe,
batangaze ubushobozi bwawe.
Bamenyeshe bene muntu ibigwi byawe,
n’ikuzo ritamanzuye ry’ingoma yawe.
Ingoma yawe ni ingoma ihoraho mu bihe byose,
ubutegetsi bwawe buzaramba,
uko ibisekuruza bigenda bisimburana.
Uhoraho ni mutabeshya,
akaba indahemuka mu byo akora byose.
Uhoraho aramira abagwa bose,
abunamiranye akabaha kwemarara.
IBANGONDIRIMBO RIBANZIRIZA IVANJILI (Lk 7, 16)
Alleluya Alleluya.
Umuhanuzi ukomeye yaduturutsemo,
kandi Imana yasuye umuryango wayo.
Alleluya.
IVANJILI
+ Luka (Lk 4, 31-37)
Muri icyo gihe, 31Yezu amanukira i Kafarinawumu, umugi wo muri Galileya, ahigishiriza ku munsi w’isabato. 32Batangariraga inyigisho ze, kuko yavugaga nk’umuntu ufite ububasha. 33Ubwo nyine mu isengero ryabo hakaba umuntu wahanzweho na roho mbi, nuko itera hejuru cyane iti 34“Ayi we ! Uradushakaho iki, Yezu w’i Nazareti ? Waje kuturimbura ! Nzi uwo uri we : uri Intungane y’Imana.” 35Yezu ayibwira ayikangara ati “Ceceka, kandi uve muri uwo muntu !” Nuko roho mbi imutura hasi imbere ya bose, imuvamo ntacyo imutwaye. 36Bose ubwoba burabataha, baravugana bati “Mbega ijambo rikomeye ! Dore arategekesha roho mbi ubushobozi n’ububasha zikamenegana !” 37Nuko Yezu aba ikirangirire muri ako karere kose.


text:
Dore icyo wakora mu gihe uribwa mu gihe k’imihango
Abakobwa benshi cyangwa abagore bakunze guhura n’ikibazo cyo kuribwa mu gihe cy’ukwezi kwabo ibyo bakunze kwita igihe k’imihango, abenshi ndetse usanga barabifashe nk’ibisanzwe ko bagomba kubana nabyo.
Nta mpamvu nyayo igaragara ituma habaho kuribwa mu gihe k’imihango ariko
abaganga bagira inama abakobwa cyangwa abagore bafite iki kibazo kwita kuri ibi bikurikira:
1.Gukora imyitozo ngororamubiri
2.Koga amazi ashyushye mu gihe uri mu mihango
3.Kuryama useguye amaguru
4.Gukora massage ku nda
Hari kandi ni ibiribwa bigufasha kugabanya ububabare mu gihe k’imihango.
1.Imineke
2.Ibihwagari
3.Inanasi
4.Tangawizi
5.Green Tea
Mu gihe ibi byose byanze kugufasha, nibwo hakwitabazwa imiti igabanya ububabare


text:
URUKUNDO NYAKURI RUVA KU MANA INKINGI Y'UBUZIMA BW'UMURYANGO
- Urukundo, urukudo, urukundo iteka! Ni rwo rwa mbere! Ni nde utaruvuga? Ni nde udakunda? Ni nde utifuza gukundwa? Urukundo! Mbega ukuntu rukomeye! Rurarema! Imana yaremye kubera urukundo. Rurarema! Rukarema imiryango ikavuka. Ruromora! Rwomora imitima yakomeretse. Rubeshaho! Ni iki cyaruta urukundo? Mbese muri make urukundo ni rwo buzima. Kandi koko ni mu gihe Urukundo ni rwo “Mana† kuko Imana ari urukundo nk’uko Mutagatfu Yohani abitubwira. Umuntu yavuga ati: “kubaho ni ugukunda† mbese nk’uko tuvuga ko kubaho ari ukubana.
- Gusa twakunda twagira, dukwiriye gushishoza no kumenya igisobanuro nyakuri cy’urukundo n’icyo rudusaba. Kuko hashobora kubaho kurwibeshyaho.
- Birasanzwe ko umuntu ashobora kwibeshya, agatwarwa n’amarangamutima maze akamubuza kumva neza urukundo: icyo ari cyo mu by’ukuri n’icyo rumusaba. Umuhanga mu kuzirikana kuri ibi yagize ati: urukundo ni nk’ikirahure, iyo urufashe nabi ruragucika rukajanjagurika.† Ni yo mpamvu n’ubwo ari rwo rutugize dukwiye kurutinyuka tukaruhanga amaso tukarwumva kugira ngo natwe tumenye gukunda by’ukuri mbese nk’uko Imana ibitwifuriza. Yezu ati: “Icyo mbasabye ni uko Mukundana.† Ni cyo bazamenyeraho ko muri abigishwa banjye.
- Ni nde wakwiyibagiza se ko ibibazo dusanga mu ngo zacu nko gutandukana kw’abashakanye, ihohoterwa mu miryango n’ibindi bishingira ku rukundo ruke?
- Ni yo mpamvu ngiye kubaganirira ku gisobanuro nyakuri cy’urukundo Imana yifuriza abantu. Uru rukundo akaba ari na rwo Imana yashingiyeho umubano w’abashakanye kugira ngo irutoze abantu bose. Turarebera hamwe kandi ukuntu uru rukundo rubonera igisobanuro cyarwo ku Mana no mu kwemera kuko Imana ari yo soko yarwo.
- I. URUKUNDO MU BUZIMA BW’UMUNTU N’UBW’UMURYANGO
- Gatigisimu ya Kiliziya Gatolika kuri nimero ya 356 itubwira ko Imana yaremye umuntu ikamuha umwihariko umutandukanya n’ibindi biremwa. Yamuhaye ubwenge n’ubwigenge, imuha kandi umutima wo gukunda, bityo imuha kubaho mu rukundo no mu butungane yihatira kurushaho gusa na yo. Mutagatifu Yohani Pawulo wa II, mu nyandiko yise “Familiaris Consortio†, ku gika cyayo cya 11 yaragize ati: “Imana yaremye umuntu mu ishusho n’imisusire yayo (Intg 1, 26s); kandi nk’uko Mutagatifu Yohani umwanditsi w’amabaruwa abitubwira, Imana ni urukundo (1Yh 4, 6). Kuko Imana ari urukundo rero, n’umuntu uremye mu ishusho yayo ahamagariwe kubaho mu rukundo, azirikana iteka itegeko rya Nyagasani rigira riti: “Uzakunde Nyagasani Imana yawe n’umutima wawe wose, n’ubwenge bwawe bwose, n’amagara yawe yose kandi uzakunde mugenzi wawe nkawe ubwawe† (Mk 12, 29-31).
- Koko rero, Imana yaremye umuntu mu rukundo kandi imurema kubera urukundo. Nuko irema umugabo n’umugore mu ishusho yayo, ngo babane iteka mu rukundo badahemukirana kandi urwo rukundo banarutoze abazabakomokaho. Kuva ubwo, umuntu wese ahabwa uruhare kuri kamere y’urukundo rw’Imana.
- Nyamara, uru rukundo dukwiye kurwumva neza. Urukundo Imana yaturemeye kandi itwifuriza ni uruhe rukundo? Dore ko mu mibereho y’abantu, urukundo rwagiye rufata inyito n’ibisobanuro byinshi tukaba twagera n’aho turwibeshyaho.
- Nk’uko Papa Benedigito wa XVI abivuga mu ibaruwa yise “Deus Caritas Est†, ku gika cyayo cya kabiri, muri iki gihe ijambo “urukundo† ni rimwe mu magambo akunze gukoreshwa cyane ndetse no guteshwa agaciro, rihabwa ibisobanuro bitandukanye. Nk’uko akomeza abivuga ku gika cya kane cy’iyo baruwa, urukundo rufite ibisobanuro bitandukanye: hari urukundo umuntu akunda igihugu cye, urukundo umuntu agirira umwuga akora, urukundo hagati y’inshuti, urukundo hagati y’abavandimwe n’abo mufitanye isano, urukundo ugirira mugenzi wawe, ndetse n’urukundo ugirira Imana[1]. Ntitwakwibagirwa kandi n’urukundo umuntu akunda umwenda, ibiribwa, filimi, umupira, umuziki, yewe n’ibindi bireshya umutima n’ubwenge bw’umuntu.
- Ariko se ibi byose ko tubyita “urukundo† mu kinyarwanda, byaba bifite igisobanuro kimwe? Oya! Kugira ngo hagaragazwe igisobanuro cya buri cyiciro cy’urukundo, abagereki bifashishije amagambo atatu y’ururimi rw’ikigereki, ari narwo rurimi rwanditswemo ibitabo bya Bibiliya by’Isezerano Rishya ndetse na bimwe mu bitabo by’Isezerano rya Kera. Ayo magambo ni: Eros, Philia na Agape. Yose avuga urukundo. Ariko se ni uruhe rukundo?
- a. « Eros »
- “Eros† ni urukundo rushingiye ku irari kamere ry’umubiri hagati y’umugabo n’umugore cyangwa se hagati y’umuhungu n’umukobwa.
- Umwanditsi w’umwongereza witwa William SHAKESPEARE (1564-1616) dukesha igitekerezo cyamenyekanye cyane cy’urukundo rwa Romeo na Juliette (1597), avuga ko “Eros† ari urukundo rushingiye ku irari kamere ry’igitsina (sexual instinct). Ikiranga urukundo nk’uru ni impamyi ikabije, gutitiriza no kuba nta handi rwerekera atari uguhaza irari ry’umubiri. Uru rukundo rugira ubukana burenze urugero nyamara rukayoka vuba.
- Kugira ngo tubyumve neza reka dufate urugero dusanga muri Bibiliya. Mu gitabo cya kabiri cya Samweli (2 Sam 13, 1-18) batubwira inkuru ya Amunoni wakunze Tamara. Muri iyo nkuru bagira bati: “…Abusalomu mwene Dawudi yari afite mushiki we wari ufite uburanga butangaje, akitwa Tamara. Amunoni mwene se yaje kumubenguka niko kuzongwa n’agahinda. Inshuti ye yitwa Yonadabu iza kubona ko yazonzwe n’agahinda, niko kumubaza ati: “Ni kuki wa mwana w’umwami we uzongwa uko bukeye? Ntushobora se kumbwira impamvu? Amunoni aramusubiza ati: “ni Tamara mushiki wa mwene Data Abusalomu nabengutse.† Nuko Yonadabu aramusubiza ati: “Uryame ku buriri bwawe, maze wigire umurwayi, so naza kugusura uzamubwire uti ndakwinginze ngo ureke mushiki wanjye Tamara aze ampe icyo ndya, ategure ibyo kurya imbere yanjye ku buryo mbona ko ariwe ubwe wabitetse, maze mbashe kurya.† Nuko Amunoni araryama yihindura indembe. Maze Dawudi atuma kuri Tamara amusaba kujya gutekera Amunoni iwe. Tamara aherako ajyayo asanga Amunoni aryamye. Atangira kumutekera nuko aramuhereza nyamara we yanga kurya ahubwo asaba ko baheza abantu bose. Abari aho bamaze gusohoka, Amunoni niko gusaba Tamara ko baryamana undi ati: “Oya! Uramenye udakora iryo shyano.† Nyamara undi aramukomeza ku gahato maze aryamana nawe. Nyuma atangira ku mwanga urunuka kuburyo urwango yari amufitiye rwarenze kure urukundo yari yaramukunze (2sam 13, 1-18).
- Urukundo nk’uru ni rwo bita “Eros†. Rwahemuje benshi, rwahemukiye benshi rubasigira ibikomere byisnhi kuri Roho no ku mubiri. Bamwe rwabatesheje amashuri, abandi rubasenyera ingo, abandi rubirukana mu kazi. Benshi barafunzwe kubera iyi ngirwa rukundo, ishingiye kuri kamere Nyamanswa ya muntu.
- Umwe mu bahanga bo hambere w’umugereki witwa Platon (427-347a.c.n) yagerageje kugenekereza imvano y’uru rukundo. Mu gitekerezo yise “Mythe d’Aristophane† dusanga mu gitabo yise “Le banquet†, agira ati: “Kera, ‘Zeus’ imana nkuru y’abagereki yari yararemye umuntu abumbiye hamwe umugabo n’umugore. Nyamara yaje kugaragaza imbaraga zidasanzwe maze yivumbura ku mana. Zeus byarayirakaje cyane niko kumutandukanya imucamo kabiri. Nuko kuva ubwo igice kimwe kijya ukwacyo n’ikindi ukwacyo. Umugabo ajya ukwe n’umugore ukwe. Nyamara buri wese agahora ararikiye cya gice cyamuvuyeho, mbese agishakisha ngo arebe ko yakongera gusubirana agasubira nk’uko yahoze.†
- Uru rukundo nirwo Platon yise “Eros†.
- “Eros† rero, ni urukundo rwishakira iraha ry’umubiri: rurangwa no kwikubira no guhindura uwo rushaka ikiribwa cyo kwihaza no kwimara irari. Iyo urangaye rurakurya, uhinduka ikiribwa wari umuntu, uhinduka igikoresho wari umuntu maze umusaruro ukaba kwibona mu bucakara butari bugukwiye nk’umuntu.
- Papa Bendigito wa XVI mu ibaruwa yise “Deus Caritas Est†, ku gika cya 3, avuga ko “Eros† ari urukundo rw’iraha cyangwa se urukundo rugamije kwinezeza. Uru rukundo nta kindi rushingiraho atari uguhaza irari kamere ry’umubiri w’umuntu. Nk’uko akomeza abivuga ku gika cya gatanu cy’iyo baruwa Papa Benedigito wa XVI yerekana ko muri iki gihe hariho ibitekerezo byo kwimika umubiri n’irari ryawo no kwiyemeza kuwunezeza nta kabuza. Ku buryo urukundo abantu bagira igishuko cyo kurugarukiriza ku kwimara irari ry’umubiri. Ni ukuvuga ko kenshi abantu bavuga urukundo muri iki gihe baba bivugira “Eros† kuko ikibashishikaje ari ukwimara irari kamere no guhaza umubiri wabo n’ubwo udahaga. Papa Benedigito wa XVI nyamara yongeraho ko ibi ari ukwirengagiza nkana ko umuntu atagizwe n’umubiri gusa ahubwo agizwe n’umubiri, umutima na Roho, bityo no kugarukiriza urukundo ku irari kamere ry’umubiri bikaba byarusenya aho kurwubaka.
- “Philia† ni urukundo rushingiye ku mutima w’umuntu. Aha tuhasanga urukundo ruhuza abana n’ababyeyi, urukundo ruhuza abavandimwe, urukundo hagati y’abantu bafitanye isano y’amaraso. Uru rukundo kandi turusanga ku bantu bafitanye ubucuti. Iri jambo turisanga mu ivanjili ya Matayo aho Yezu agira ati: “Ukunda se cyangwa nyina kunduta, ntakwiriye kuba uwanjye. Ukunda umuhungu cyangwa umukobwa we kunduta, ntakwiriye kuba uwanjye (Mt 10, 37)†. Uru rukundo rushingira ku isano abantu bafitanye cyangwa ku bucuti busanzwe bitewe n’ikibahuje dore ko ubucuti budashingira ku busa.
- Umuhanga w’umugereki muri “philosophia† witwa “Aristote† (384-322 a.c.n.) asobanura birambuye iki kigero cya kabiri cy’urukundo. Mu gitabo yise “L’Ethique à Nicomaque†, Aristote yerekana ko “Philia† ari urukundo rusaba uruhare rwa buri wese ku bahujwe n’urwo rukundo. Mbese ni urukundo rwa mpa nguhe cyangwa se rwa magirirane. Ni urukundo umuntu akesha impano runaka afite abandi bamukurikiranaho cyangwa bamuca … Izo mpano zishobora kuba ubutunzi, uburanga n’ubwiza cyangwa imigenzo myiza nk’uko Aristote akomeza abivuga.
- Biragaragara ko, uru rukundo ari urukundo rureshya. Mbese muri rusange ni umubano ushingiye kuri magirirane. Muri iki cyiciro dusangamo n’urukundo rwashingira ku gakungu. Aristote yerekana ko uru rukundo rugaragara akenshi mu rubyiruko. Aho bahuzwa n’imikino n’imyidagaduro, no gusangira, no gutembera, no kuganira…mbese n’ibindi byinshi bibashimisha. Urukundo nk’uru rushirana n’icyo rwari rukurikiye. Inyungu, ubwiza cyangwa uburanga, agakungu… iyo bitagihari rurayoyoka.
- Nyamara n’ubwo rushira, uru rukundo ni ingenzi cyane kuko rufasha abantu guhuza urugwiro ni ukuvuga guhuza umutima n’ibitekerezo, bagasangira akabisi n’agahiye, bitewe n’intera uru rukundo rugenda rufata.
- Mutagatifu Agusitini agiraga ati : « abahujwe n’uru rukundo banezezwa no kuba bari kumwe, baganira, baseka, bakora byose mu bwisanzure n’akanyamuneza. Iyo bari kumwe baratebya, bakungurana ibitekerezo, rimwe na rimwe ntibumvikane nyamara ntibibatere inzika. Umwe akigira ku wundi; (...) mbese abahujwe n’uru rukundo bariranga kuko akabari ku mutima kagaragara ku maso, mu mvugo, no mu bindi bimenyetso byinshi, bifasha abakundana guhuza imitima maze aho kuba ibiri ikaba umwe rwose. »
- Mutagatifu Tomasi w’Akwini, mu gitabo yise « Somme contre les Gentils» yerekana ko urukundo nk’uru indunduro yarwo tuyisanga mu rukundo rw’umugabo n’umugore bashakanye, bahamagariwe kubaka umuryango wunze ubumwe mu rukundo, yerekana kandi ko uru rukundo rutanga umunezero, rukarama kandi rukaramba. Nyamara rwarama rwagira ntabwo ari indunduro y’Urukundo Imana yaremeye umuntu kandi yifuriza umuntu kugeraho. Ahubwo ni inzira n’intangiriro y’urukundo rusa n’Imana ari narwo Imana iduhamagarira kandi yubaka mu bantu ihereye ku rugo, cyangwa se umuryango w’umugabo n’umugore bahanye isakaramentu ry’ugushyingirwa.
- « Agape » ni urukundo rwitanga, rudashingiye ku ndonke iyo ariyo yose cyangwa se inyungu. Ni urukundo nk’urw’Imana ikunda abantu, yo ikunda abantu bose kandi ikabagirira neza ntacyo ibaca. Ni urukundo rwita kandi rukishimira uwo rukunze ntacyo rumuciye, rukamukunda muri byose byaba ibyiza yewe n’ibibi rukemera ndetse no kumwitangira.
- Uru rukundo ntabwo rushingira ku marangamutima cyangwa se ku kunyurwa, ahubwo ni urukundo rwitangira undi nta cyo rumutegerejeho nk’inyishyu. Ni urukundo rw’ibihe byose, rutanacogozwa n’umusaraba. Ni urukundo rwitanga kandi rushingiye kuri roho y’ubutungane Imana yaremanye umuntu.
- Uru rukundo nirwo Imana ikunda ibiremwa byayo. Yo yohereje Umwana wayo Yezu Kristu arababara arapfa kugira ngo dukire. Nirwo rukundo rwateye Imana kurema kandi ni narwo itahwemye gutoza umuntu kuko ari rwo azakesha ubuzima n’umukiro urambye. Ibyanditswe Bitagatifu bigaruka kenshi kuri uru rukundo kuko ari rwo shingiro ry’umugambi w’Imana wo gukiza abantu.
- Papa Benedigito wa XVI avuga ko uru rukundo ari urukundo rwa gikristu rurangwa no kwitanga. Yerekana ko uru rukundo ari Imana ubwayo nk’uko mutagatifu Yohani umwanditsi w’amabaruwa abivuga (1Yh 4, 16b).
- Imana yagennye ko uru rukundo ari rwo rushingirwaho imibereho y’umuryango n’umukiro w’abantu bose muri rusange. Yaduhaye umuryango w’umugabo n’umugore bahanye isakaramentu ry’ugushyingirwa kugira ngo ube ishuri n’igicumbi cy’uru rukundo maze rusesekare ku bantu bose. Niyo mpamvu umuhire Papa Yohani Pawulo wa II mu nyandiko yise « Familiaris Consortio » ku gika cya 11 avuga ko urukundo hagati y’umugabo n’umugore rukomoka ku mugambi Uhoraho w’Imana wifuriza umuntu kubaho arangamiye ubutaretsa umugambi wayo wo kumucungura mu rukundo. Ngiyi impano y’Imana Mutagatifu Valentin yavugaga. Impano y’urukundo urukundo rushinze Imizi ku Mana ariyo soko yarwo. (Ntuzacikwe n’ibikurikira).
Byanditswe : tariki ya 20 Mata 2015 saa 18:57:29, ubu
, : 406
Uwabitangaje : Secretariat CEPJ
Liturujiya y'uyu munsi
Umwaka B, Imbangikane
Kuwa gatandatu, kwambara icyatsi
Isomo rya 1 : 2 Sam 1,1-4.11-12.19.23-27
Kuzirikana : Zab 80 (79)
Ivanjili : Mk 3,20-21.
Fabiyani Papa n’uwahowe Imana (250)
Sebastiyani Uwahowe Imana (288)
Inkuru zeheruka gutangazwa
Ubutumwa bw'Abepiskopi
Inyigisho
Aho tubarizwa
Commission Episcopale pour la Pastorale des Jeunes, C.E.P.J.C/o Cité des Jeunes "Nazareth" de Mbare
B.P. 66 Gitarama
Tél. : +250 787 171 955
E-mail : cepj@urubyiruko.org
Website : www.urubyiruko.org


text:
Christopher ni izina rihabwa umwana w’umuhungu,rifite inkomoko mu Kigereki (Christophoros) no mu Kilatini ku izina Christopherus risobanura ufite Yesu mu mutima we cyangwa uwakurikiye Yesu.
Bitewe n’igihugu bamwe bamwita, Chris, Christoph, Christy,Christophe n’ayandi.
Bimwe mu biranga ba Christopher
Ni umuntu uzi gufata mu mutwe cyane, niyo akiri umwana aba azi gufata mu mutwe niyo yaba atazi icyo bisonuye.
Ajya afata umwanya agatuza, akisubiramo akareba ibyo yatunganyije n’ibyamunaniye agafata ingamba.
Christopher, ni umuntu urangwa no kwigenga, ku buryo ushobora kumwereka ukuri inzira yagakwiye gukurikiza nawe akakwihorera akanyura inzira ye.
Akunda gukora akazi kamuhuza n’imbaga nyamwinshi nko gukora politiki, kuba umushyushyarugamba n’ibindi bituma yemeza abantu benshi.
Ni umuntu uzi gusabana ariko akanamenya kwihagararaho ku buryo kuba muri inshuti bitavuze ko umenya ibye byose cyangwa ngo winjire mu buzima bwe bwite.
Ni umuntu w’amarangamutima menshi,utazi kuyahisha ibyo bituma iyo arakaye agaragaza amahane ye cyane. Ahinduka nk’inyamaswa y’inkazi kuko iyo umushotoye cyangwa ukamwendereza aguhagurukana ukumirwa.
Mu rukundo ahinduka vuba, iyo mutandukanye uyu munsi, ejo aba yamaze kubona indi nshuti
Iyo akiri umwana, aba adakunda kuvuga , yigunga ariko iyo yitaweho akagaragarizwa urukundo birashira.


text:
Umuririmbyi mu ndirimbo zihimbaza Imana Aline Gahongayire yujuje imyaka 30 y’amavuko , atangaza ko iyi myaka ariyo ye agiye gukorera Imana kuruta ikindi gihe cyose yabayeho . Ibirori byo kumutungura byabereye mu muhanda wakumiriwemo imodoka “ Car free Zone ” wegereye ibiro by’umujyi wa Kigali .
Ahagana ku isaha ya saa moya z’umugoroba nibwo Aline Gahongayire benshi bahimba utuzina tw’utubyiniriro nka Alga , Aline Hit , Maman Samuella […] yagejejwe imbere ya bagenzi be barimo umuhanzikazi Tonzi n’abandi babanye na Aline mu bikorwa bye bitandukanye nka Ineza Initiative bamuririmbira indirimbo zijyanye n’uyu munsi ndetse anabakatira umutsima w’ibirori ( cake ) , ibirori bikomereza muri M.Peace Plaza ahazwi nko kwa Makuza .
Mu bafashe ijambo harimo umuhanzikazi wabanye na Aline igihe kirekire banaririmbana mu itsinda the Sisters Uwitonze Clementine benshi bamenye ku izina rya Tonzi yagarutse ku buzima bwa Aline Gahongayire , avuga ko ari umugore w’umunyembaraga […].
Tonzi ati :” Aline ikintu muziho kuva nkimubona ni umuntu uza ukumva ibibaraga biraje , ni umuntu ufite impano kandi ni umukire […] Imana yamuhaye ibintu ariko ni umuntu uhora yishimye , wifuriza ibyiza abandi . Aline akunda Imana pe kandi arayubaha , Aline uwamuha amafaranga yatanga . Sinzi ukuntu abigeza kugirango abone abantu babayeho neza , akunda kunezerwa cyane …. n’igifaru kuko nta bunebwe agira . N’ibintu bigaragaza ko afite Imana muri we .Ndamwifuriza kurushaho gukora byinshi kandi Imana ikomeze kumukuza .”
Mu magambo menshi y’urukundo yatangarijwe n’abamuteguriye ibi birori ( inshuti ze zitandukanye ) , Aline yasabwe gukomeza kubera benshi ikitegererezo nkuko yabitangiye .
Umwe mu batojwe na Aline umuco wo gushima ibyiza bikorwa n’abandi yavuze ko Aline ariwe muntu wa mbere wamubwiye ko akwiye kujya yishimira ibyiza abandi bakora kandi akabimenyesha n’abandi .
Mu magambo ye yagize ati :” Aline twahuriye mu bintu njyewe mu bitekerezo nziko duhanganye , arampamagara angira inama zuko nakora ibintu byanjye kandi narabikoze bigenda neza . Ndamushimira ko yanyigishije kubwira abantu ko mbakunda nkanakunda ibyo bakora , kugeza uyu munsi mperutse kubaha ubuhamya bw’umuntu wari waranyambuye ibihumbi umunani by’amadorali ariko maze kumubwira ko mukunda ntifuza kumutakaza bitewe nibyo satani yamushutse akanyambura , nahise mbona mu gitondo anyishyuye ibihumbi bine nyamara uko namwishyuzaga yambwiraga ko ndi igicucu , nta naho ntareze ariko byabaga iby’ubusa . Nicyo kintu gikuru maze kumwigiraho kandi ndizera ko hari n’ibindi abandi bamwigiyeho .
Aline Gahongayire mu ijambo rye yashimiye inshuti ze abikuye ku mutima , asobanura ubuzima bwe na buri wese waruraho , avuga ko ku myaka 30 yujuje aribwo agiye gutangira gukorera Imana kuruta indi minsi yabayeho .
Ati :” Ku myaka yanjye rero ntangiye gukorera Imana , niyo mpamvu nitwa ‘ a new woman ‘ . Ntabwo nkiri wa mugore wa cyera ahubwo ndi umugore mushyashya . Hari umugore waruhari w’amateka … Kuva uyu munsi rero nkuko mubibona ndi umugore mwiza ufite Imana , utari igisenzegeri , nukuri ibitwenge byanjye ntago biri hano hanze ahubwo bindi ku mutima . Imana irankirigita nkabibona , rero ndatangiye gukorera Imana [ … ] ntabwo ntangiye itorero ( church ) mumbabarire ariko ntangiye gukorera Imana kuruta uko nigeze nyikorera .
Ibirori by’isabukuru ya Aline Gahongayire byarimo ababyeyi , abagabo , abasore n’inkumi byarangiye ahagana mu masaha ya saa yine z’ijoro .
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rene Hubert


text:
Tariki ya 02 Nzeri 2016, Inama Njyanama y'Akarere ka Kamonyi yarateranye yemeza igishushanyo mbonera cy'imikoreshereze y'ubutaka mugice cy'Umujyi wa Kamonyi mu Mirenge ya Runda,Rugalika na Gacurabwenge. Iki gishushanyo kigaragaza aho buri gikorwa cyose kigomba kuba kiri ku butaka bw'aka Karere kugira ngo hirindwe ko habaho amakosa amwe n'amwe agendanye n'imyubakire.
[Kanda hano LAND USE MASTER PLAN] ubone igiteganyijwe gukorwa muri buri gace mu Karere ka Kamonyi.
Ushaka kubona amakuru ahagije kubijyanye n'ubutaka n'imiturire wasura izi mbuga:


text:
RAF yatanze Miliyoni 5 zo gusana ikibuga cy’ingabo zamugariye ku rugamba
Mu kwizihiza umunsi wo Kubohora igihugu wizihizwa tariki ya 4 Nyakanga, Ishyirahamwe ry’Imikino ngororamubiri (RAF) ryashyikirije ingabo zamugariye ku rugamba inkunga ya Miliyoni 5 yo kwagura ikibuga cyubatse mu mudugudu wa Nyarugunga.
Umuyobozi wa RAF, Munyandamutsa Jean Paul yatangaje ko ayo mafaranga miliyoni eshanu (5.000.000) ari impano bageneye abamugariye ku rugamba batuye i Nyarugunga, dore ko basanzwe bitabira Marato y’Amahoro (Peace Marathon) iba buri mwaka muri Gicurasi, bakayitabira batabasha kwiruka n’amaguru, ahubwo bakoresha amagare bifashisha mu kugenda.
RAF yatanze miliyoni 5 zisanga indi imwe yatanzwe mbere
Ati “Mu kuba abafatanyabikorwa bacu muri ubwo buryo, twasanze dukwiye kubasanga n’aho batuye tukabasura, tukabereka ko twashimye ubufatanye, tukanabatera inkunga kuko bafite ibibazo byihariye by’ubumuga.”
Yakomeje agira ati “Twabanje kuza hano batwereka ko batabasha kuboina aho bataramira nimugoroba, bakurikiranira amakuru cyangwa aho bakinira imikino yabo, tubibateramo inkunga, batwereka umukino bateguye ku kibuga, ariko turebye dusanga ikibuga gifite ibibazo, kuko hari ahantu ubona igare riharenze ryateza impanuka mbi cyane, noneho turavuga tuti dukwiye gushaka amafr yabasha gukora igikorwa kigaragara kugirango bakinire ahantu hafite umutekano, dukomeze kubagaragariza ko ari inshuti kandi tubari hafi, turi kumwe na bo mu buzima bugoye barimo kandi ari intwari z’igihugu.”
Imiterere y’ikibuga kigomba kwaguka...n’abadafite ubumuga ntibyaborohera kuhakinira kuko imirongo yacyo iri ku mpera
Komiseri muri Komisiyo ishinzwe gusezerera no gusubiza mu buzima busanzwe ingabo zavuye ku rugerero, Brig. Gen. Bagabo John yatangaje ko iyo nkunga ari ingirakamaro cyane kuko izafasha abamugariye ku rugamba kubona aho bidagadurira bikabarinda kwigunga.
Ati “Ni igikorwa twakiriye neza kandi si ubwa mbere kuko dusanzwe dufite ubufatanye n’Ishyirahamwe ry’imikino ngororangingo aho ritera inkunga aba bamugariye ku rugamba mu bikorwa bitandukanye kugira ngo na bo batazasigara inyuma mu myidagaduro bakaba bakwigunga.”
Brig.Gen.Bagabo (hagati) agira inama abamugariye ku rugamba batujwe mu mudugudu i Nyarugunga mu Karere ka Kicukiro
Brig. Gen. Bagabo yakomeje avuga ko gusura abamugariye ku rugamba muri iki gihe u Rwanda rwizihiza umunsi wo kwibohora ari byiza cyane ariko anashimangira ko mu rwego rwo guha amahirwe angana abamugariye ku rugamba bose, inkunga ziboneka zisaranganywa bose hatitawe ku mudugudu runaka wazihawe, kuko hari nk’abatuye mu byaro ahadakunda kugerwa n’abaterankunga kandi na bo baritanze kimwe n’abandi.
Abamugariye ku rugamba bahawe inkunga ya miliyoni eshanu z’amafaranga y’u Rwanda, asaga andi miliyoni imwe (1.000.000) bari barahawe mbere, akazifashishwa mu kwagura no kuzitira ikibuga bakiniraho imikino itandukanye.
Abamugariye ku rugamba ngo icyo kibuga kizafasha amakipe yabo kurushaho gukomera, abandi bajye bahakorera siporo bityo ubuzima bwabo buzire umuze
Abamugariye ku rugamba ngo kutabona aho bakorera siporo byazatuma basaza imburagihe
Umuyobozi wa RAF yasize abahaye ubutumwa bw’ihumure no gushimangira ubucuti bw’ishyirahamwe ayoboye n’abamugariye ku rugamba


text:
Ku bemera Kristu , Noheli ni umunsi mukuru ushingiye kuri iri banga rikomeye : IMANA YIGIZE UMUNTU ! Hariho benshi bibaza icyo Imana yashakaga kugeraho : ni uko se kuba umuntu ari byiza kurusha kuba umumalayika ? Imana yakunze iki mu muntu ?
Nta gisubizo mfite. Icyakora ingaruka z’iryo hame ry’ukwemera ku myumvire yacu ni nyinshi cyane. Ndibanda kuri imwe muri zo :
I.Agaciro gakomeye Iyomwijuru yashatse guha Muntu
Hambere aha umuhanga w’umugereki mu byerekeye gutekereza (philosophe) witwa Protagoras (yabayeho hagati ya 490 na 420 mbere y’ivuka rya Yezu Kristu) yarihoreye ati « L’HOMME EST LA MESURE DE TOUTE CHOSE », ni ukuvuga ngo « Muntu ni we ugena byose, muri iyi si ». Nk’uko amateka abitwereka, hari abatari bake bakomeje kujya batangaza ko uyu muhanga yavuze ibidahuye n’ukuri kw’ibintu, nuko ndetse hakabaho n’aberekana ko imvugo nk’iyi ari iy’umupagani utazi ko Iyomwijuru ariyo igena byose! Nyamara umunsi mukuru wa Noheli ushimangira kiriya gitekerezo cya Protagoras, ndetse ukagishyira mu rwego rw’amahame adakuka!
II.« Byose bikorwa n’abantu »
Nkiri umwana muto, hari ibintu byinshi nabonaga nkibwira ko ari amayobera : uko amashanyarazi ateye, aho imodoka ikura ingufu zo kwiruka, uko indege ipima amatoni menshi ijya mu kirere ntihanantuke, uko umwana asamwa kugeza avutse….
Hari ibyo nemeraga nk’aho ari ubuhanga bwaturutse mu ijuru : icyo data cyangwa mama avuze cyose, icyo umwarimu abwiye abanyeshuri, icyemezo Burugumesitiri afashe, icyo Padiri avuze cyose….
Hari ibyo numvaga ko ari ukuri kudakuka kandi kwahozeho iteka : amategeko igihugu kigenderaho, ibyemezo by’umukuru w’igihugu kabone n’iyo byaba birenganya rubanda….
Aho mariye kuba mukuru :
(1)Naratangaye cyane umunsi namenye ko burya “Byose bikorwa n’abantu”nka njye nawe! Ntihakagire ukubeshya: ibyo tubona hano ku isi byose…byose uko bingana…bikorwa n’abantu. Ababikora kandi kenshi baba bashyize imbere inyungu zabo bwite , babikora babizi neza cyangwa se basa n’abasinziriye !
(2)Rimwe mu mabanga akomeye yavuye mu ijuru nkaba ndyemera n’umutima wanjye wose ni uko : Imana yigize umuntu ! Ibi bikaba bishatse kuvuga ngo : Burya Imana yacu ni Umuntu ! Imana y’umuntu ni undi ! Abantu twese turi Imana. Mbega inkuru nziza !
(3)Ikibazo aho kivukira ni hamwe gusa : Kumenya ko njyewe ndi Imana ni byiza cyane ariko ntibihagije ! Ngomba kumenya kandi nkemera ko ndatuye kuri iyi si njyenyine, ko na mugenzi wanjye ari Imana nkanjye.
(4)Ibyo tubamo hano mu isi ni intambara y’urudaca hagati y’Imana nyinshi, buri Mana ikarwanira kwambura izindi ubumana kugira ngo ibusigarane yonyine, hanyuma ibone uko ihaka izindi Mana!
Nyamara kubera ko twese mu by’ukuri tunganya ububasha(ubumana) , nta we uteze gutsinda burundu urwo rugamba. Tuzahora dushihurana ubuziraherezo ?
III. IBANGA RYA NOHELI
Imana ntizishobora kubana ziticaye ngo zishyikirane : Kuganira no kumvikana , Dia-logue: "Au commencent était le VERBE" (Jn1,1), bishatse kuvuga ngo : inkingi nyakuri, ishingiro ry'amateka y'umukiro w'abantu ni UKUGANIRA ! Kuganira abantu barebana mu maso ni bwo buryo bwonyine bwatanga AMAHORO muri Benekanyarwanda. Gushyira imbere inyungu z’Agatsiko zonyine (=guterana umugongo) nta kindi bishobora kubyara uretse intambara z’urudaca nk'izo tumazemo imyaka myinshi. Umunsi Abanyarwanda bemeye guhindukira bakaganira barebana mu maso (conversion), bakumvikana ko bose ari Abanyarwanda kimwe, nta nyagupfa nta nyagukira, bagafatanya guhitamo inzira zibanyuze zo kurema no gucunga neza INYUNGU RUSANGE (inyungu zifitiye bose akamaro), batibagiwe no gufata ingamba zo kurengera inyungu z’abantu ku giti cyabo…..uwo munsi bazahimbaze Noheli bizihiwe !
Umwanzuro
Noheli ni umunsi mwiza cyane kuko utwibutsa ko Iyomwijuru yarambitse ibirwanisho hasi, ikaba itagikeneye guhangana na Muntu, ahubwo ikaba yarafashe gahunda yo kumera nka we kugira ngo bakunde bavuge rumwe. Abagifitiye Iyomwijuru umujinya n’urwikekwe bibwira mu mitima yabo ko ihora ibacunga, yandika amakosa bakora hato na hato, kugira ngo ibabuze kwiberaho mu mahoro n’umunezero uko babishaka, barayirenganya ! Abayirakarira ngo irabahana ikaboherereza ibyago, barayibeshyera. Ibyo byose bikorwa n’abantu : abantu nibo bafite urufunguzo rw’amahoro basonzeye. Abanyarwanda bashatse amahoro bayagira. Nanone ariko niba bakomeje guhembera umuriro, ntuzabura kubatwika !
Noheli nziza ku Munyarwanda wese,cyane cyane uwumva ko ufitanye ikibazo n’Iyomwijuru:
Wowe watindahajwe ukaba udafite icyo ugaburira abana,
Wowe uri mu buroko kandi urengana,
Wowe uri mu marira no mu cyunamo kuko wiciwe,
Wowe urara mu mbeho kuko wasenyewe akaruri,
Wowe munyeshuri wicaye kuko Leta yakuvanguye ikanga kugutera inkunga,
Wowe utagira kivurira na kivugira,
Kanguka werekeze umutima ejuru: Si Iyomwijuru yagennye ako KARENGANE ugirirwa, ahubwo byakozwe n’abantu, abo wowe wita abayobozi bawe nibo babigena batyo, kandi abantu nkawe nibo bashobora guhaguruka bakabihindura, nawe ukabaho neza nk’abo ubona bariho neza kandi ntacyo bakurusha….! Ahari abantu ntihagapfe abandi.
Noheri Nziza.
Padiri Thomas Nahimana
Uhagarariye Inama y’Ubwanditsi bwa
www.leprophete.fr
Muri ibyo Byanditswe Byera(wowe wita "ibyo ntazi!",muri Matayo itanu,haranditse ngo :
UZUMIRWA!!!
Ubu se nanjye nkubwiye ngo :"Ziba!", naba nkurushije iki?Aho sinaba ngaragaje ko nanjye nororewe mu kiraro(étable) kidakuburwa???
Ikindi kandi,uzibye, ako kayozo kawe gashobora kubozwa n'indurwe y'ibitutsi byuzuyemo!!Ntabwo nkwanga bigeze aho!Ikorongere nugira imana uzahura n'abo mwasangiye umukenke umwe natera undi yikirize,ntabwo najya mu bajiji ntari umujiji!!!
Uramukeho kandi ugire ijoro ryiza!
P.S:Ubutaha niwandika uzinyare mu isunzu werekane ko nakwibeshyeho,nibikunanira uzifaje aho kwiha amenyo y'abakwennyi!!
Rwajekare.
Niba nabajije nuko nkeneye kumenya, ibyo byanditswe byawe byera uvuga n'ibiki ? Niba ibyo byanditswe byawe ntazi bitakwemerera kumpa igisubizo ndi wowe nabyita ibyumukara.Niba kandi ikibazo nabajije
kikunaniye ziba, abo kireba bagisubize. Kandi biranagaragara ko ibyo byo ntazi byawe ukoresha "byera" bitagushyira mu mubare w'abashobora kunsubiza.
Baravuga ngo nta kihuta nk'uwayobye koko !
Mbibarize
Ni igihe cyo gusabira abanyarwanda,ngo Imana yumve iri ahirengeye ho mu ijuru,umuniho banihishwa no kwamburwa utwakabatunze,abana benshi bakaba babuze ibyiringiro by'umugisha,kubwo gukeneshwa n'abakagombye kubaha icyerekezo.
nagiragango nifurize site web y'interahamwe yigisha abanyarwanda amacakubiri umwaka mushya muhire 2012 aho muri mwahungiye imana izabarinde ibigishe kubana n'abantu
mureke kuba ibikoko, mwivanemo ubwicanyi, kuberako urwanda rwateye imbere nago dushaka gusubira inyuma, mutuzanamo amacakubiri y'ubwicanyi, dore ko mukunda kumena amaraso kubi. turagirango muzagaruke mu Rwanda rwanyu mwarahindutse, mutakimena amaraso.Mukomere
Amahoro aracyenewe mu mitima y'abanyarwanda rwose kuko twaciye kandi turacyaca muri byinshi.
Ese wowe Ibyanditswe Byera bikubwira iki?Bisome urasangamo igisubizo gikwiye maze ureke ibibazo nka bya bindi babarije Yezu mu nkiko za Kayifa niba ari Imana!!!Ndabona utagamije kumenya ahubwo ushaka kugerageza abo ubaza!!!Niba kandi utemera Bibiliya,baza umutima-nama wawe (niba uwugira!) uraguha igisubizo nkeka ko aba bapadiri ushoye mu kigeragezo batakubonera.
Wiriranwe n' Imana kandi nuyibaza urashira amatsiko.
Rwajekare.
Reka njye mbasetse! Bagitangira kujya bavuga ko ngo nta bwoko buba mu Rwanda, hari umuhungu umwe wambwiye ati ariko abanyarwanda barabeshya ye! Ati buriya Kagame afite ubwoko bwa Bazivamo?
Nanjye nimumbwire! Imana nisa na Kagame aho ntizanga gusa na Bazivamo bavandimwe ko nayo yagowe! Ndebera Imana nka Bagosora cyangwa Gumisiriza usumbya amenyo isatura!!
Bavandimwe njye nari kwishima iyo Padiri atubwira ko mw'ijuru wendaho twese tuzasa n'Imana! Naho kw'isi ahangaha Satani yarabigaruriye baranayisa! Ubugome n'imbaraga z'ububi bazirusha Imana, kuko uko namwe mubibona nayo yageze aho itereriyo!
Muzarebe abicanyi, abagizibanabi BOSE basa ukwabo!Muzahere kuri uriya mugabo w'i Kigali!We si Imana ni Rusufaro.
Padiri Tomasi, ntawe utanga icyo adafite mwana wanjye !
Reba izi ndurwe z'ibitutsi uyu mwana w'i Rwanda avundereje, maze urebe aho abivanye uburyo hanuka kubera ukuntu haboze ! Arababaje... Maze umusabire ku Mana wiyeguriye, imukize iriya roho mbi, mbisha.
Na twe abagukunda cyangwa se abagukuriye, turagutera ingabo mu bitugu.
Yemwe bahanuzi basaserdoti dukunda, reka mbibarize akabazo mpora nibaza maze umupadiri wese ufite igisubizo akimpe:
UMUNTU WISHE MUGENZI WE W'UMUNTU, iyo aje gusaba penetensiya, icyo chaha murakimukiza koko ?
Mbaye nshimiye umupadiri wese uri bumpe igisubizo.
JYENDA WANDAYAWE YU MU PADIRI URIRIRWA UTERA ABAKOBWA AMADA UJYIYE KUBYARA VUBAHA YEWE ABAPADIRI BARABUZE PE KAJYE MU MISUNDI YANYAKO WA MUSENZIWE
Uyu Rukoma izina rye ni Kalibwende Cyprien,atuye mu Katsata i Kigali.Amaze iminsi afunguwe kubera amafr yari yibye muri bank.Ntimutangazwe rero nibyo ababwira.Ntawe utanga icyo adafite.
Ngo bagiye gusazira mu buhungiro,none se we ko mbona agiye gusaza ari umujura.
Abantu nkaba ba Rudoma ndabemera cyane kuko bihita bigaragara ko ariko mwarezwe,niko abategetsi banyu babigisha kuzajya muvuga ubwo niba ufite umugore n,abana abo bantu ntibagowe,ahubwo se bazamo ibiki,babana na Papa umeze gutyo,ibi nibyo turi kurwanya,turashaka ko urwanda rwongera kuba urwabanyarwanda bafite umuco,b,abanyabwenge,bakunda igihugu,nawe se uti mufunze,nimutahe hari uwo ubwiriza gukora icyo wowe ushaka ko kiba,utazi ubwenge ashima ubwe,murazi kuyobora!!!!!!!!!
Ngaho bahutu mbwa ubwo mwabaye "imana" nimutahe mwa bisimba."imana" zisaziye mubuhungiro, nimwihuture mwambwa mutahe puuuu. Ntambwa nkiyiyita imana ikaba isaziye mubuhungiro iteze amaboko ngo igaburirwe. Izo mana mwahindutse nizo zibafunze umitwe.
Ubwo se wose watinye no kwivuga, uvuze iki? Niba usangiye ibanga ry'ubusaseridoti na ba Thomasi (wemera abonye) reka kujundika amazi ngo wihishe inyuma ya bwa jcn, nawe utubwie uko ubizi!
Ikizwi ni uko Imana yaremye umuntu mu ishusho ryayo, ikamuha ububasha n'uburenganzira bwo gutegeka isi, uretse ko Muntu yabyitwayemo nabi, akaba ari yo mpamvu Rurema yemeye kwigomwa ikohereza umwana wayo muri ibyo bisambo kandi Rurema ntiyari iyobewe ko bizamugirira nabi! Ahubwo vuga uti dusabe inema yo gutuza tugaturana, kuko niko bimeze.
Imana ibahe umugisha kandi ibakomeze mu bihe bikomeye byose turimo kuri iyi si yari nziza ikiremwa tukayihindura kasiha, ikigarasha, .........
Dieu s'est fait Homme en fait l'Homme en Dieu! A toi de choisir de'agir en Dieu ou en homme!!!!
umuntu yaba imana yagira, amenye ko ubwigenge , ubwenge cyangwa ubushake yagira, byose bifite aho bigarukira. ni kuri we ubwe!
Njyewe ndabona bagusubije bihagije kuri ibyo by'ama dogme
yanyu! Ariko aho intore munyica ni hamwe kabisa!
Urahanantutse usenya inyandiko ya Padiri Thomas, uranitwaza ngo
yakoze amakosa mu nyandiko ye!!! Wowe ayo washyize mu gisubizo
cyawe natwe tuyahereho tugiteshe agaciro? dore ngayo:
"Bwama, by'ujkuri, ntago, tukire, kugarra" Ngira ngo mwariye
ibisazi muri twatuzi twanyu???
Maze gusoma iyi nyandiko ya Padiri Thomas, nsanga hari abo ishobora kuyobya baramutse badatwaye imvugo iyigize mu buryo bwo kugereranya. Ngira ngo kumva neza iyi nyandiko hari ibintu bitatu tugomba
kwiyibutsa:
1. Padiri Thomas mbere na mbere ni umufilosofe akaba n'umunyamategeko. Burya buri wese 'agorekwa' n'ibyo yiga.
2. Ahari padiri Thomas yanditse inyandiko ye agamije kugera ku myanzuro yatanze mu musozo w'iyi nyandiko.
3. Ndabona padiri Thomas atari inyigisho yatangaga. Ni ibitekerezo.
Dore rero imitego iri muri iyi nyandiko.
1.Thomas arishimira ko umuntu wese ari Imana ngo ko kandi byose bikorwa n'abantu. Nizere ko Thomas abivuga agamije kumvisha ibyavuzwe n'Abakurambere ba Kiliziya aho bagira bati : "Imana yigize umuntu kugira ngo muntu agende ahinduka imana" (Dieu s'est fait homme pour que l'homme puisse devenir dieu". Imana igumya kuba Imana, umuntu akagumya kuba muntu. icyakora, iyo umuntu yibutse ko yaremwe mu ishusho y'Imana, amaranira ibimushushanya nayo aribyo: Ubwigenge kuri bose, gukoresha ubwenge, no gukoresha ubushake Volonté, intelligeance et liberté). Nabyo kandi uretse kuba ari impano y'Imana, ni Yo ubwayo idufasha kugira icyo tugeraho. Yezu ati "Tutari kumwe ntacyo mwashobora".
2. Imana yacu si umuntu gusa. Imana yacu ni Imana, ahubwo yohereje Umwana wayo yigira umuntu ariko ataretse ubumana bwe. Yezu ni Imana-muntu. Iyo muntu ashatse kwikura muri kamere ye, ahinduka igikoko. Pascal Blaise ati :"L'homme n'est ni ange ni bete. Qui veut faire l'ange fait la bete". Aha rero ni ho hakomeye, ni naho abitwa les modernistes baguye, ariko na Kiliziya ntiyashobora kubagorora. Les modernistes n'Abanyarumuli (les lumières) ntibari abahakanyi. Ahubwo ubuyobozi bwa Kiliziya y'icyo gihe nibwo butashoboye kujyana n'ibihe. Bwagumye ku myumvire y'isi ya Ptolemé, bucira imanza Cpernic na Galilée. Ubwo buyobozi bwitiranije Bibiliya n'ubumenyi (science), bibyara ubwitandukanye hagati y'imyumvire mishya n'itsimbarara ku matwara ya kera. N'ubu biracyadukurikirana.....Ubuhanga nyakuri ni ukumva ko umuntu ari umuntu, ariko ko isi ifite uyigenga. Uwo ni we ugenga na muntu ubwe.
3. Ni byo koko Imana si yo iteza akarengane. Ahubwo urenganya abandi aba agaragaje ko atazi n'Imana. Ubundi uwamenye Imana, yumva ko Imana ari umubyeyi wa bose, abantu twese tukaba abavandimwe. Ubundi uretse ibi byateye, abavandimwe bamaranira kuzamukana aho guhirikana.
Noheli nziza.
Yee?Ngo uri "umunya sciences" ukaba usobanura Imana bene aka kageni?
Nahoze nigaya ubuswa bwa "kilayiki",none mbonye murayiki w'umuhanga muri théologie!!!
Genda Padiri J.C.N uramunkomeshereje kabisa!!!Niba ashaka kujya kuri "page" akwiye gusubira mu iseminari!!!
Komera komera ntugasitare!!!
Rwajekare.
Ndagushimiye Muvandimwe kunyifuriza ibyiza,kandi nanjye ndakwifuriza guherekeza uyu mwaka no gutangira utaha mu munezero,Uwiteka aguhunde imigisha ,ndetse n'abo ukunda bose ibagereho!!
Naho abantuka bo rwose nta gihunga bantera kandi ntibateze kungamburuza!Umukecuru Nyirarunyonga baramubajije bati:"ariko Nyirarunyonga kuki wendwa n'abakwe bawe?Maze nawe arabasubiza ati:"None se ucyenze rimwe hari ubwo aba akimaze?Mubareke banyende, burya mba mboshya ngo nzabone uko mbatina!!"
N'aba bantuka rero,bandekere burya batuma ndushaho gukotana(ariko bitari bya bindi bya "Arapiyefu!"),kandi mpora nizeye ko hari umunsi uzagera tugasabana!
-Sinabaveba kuko nzi neza ikibibatera!
-Sinabasubiza kuko ntacyo naba mbarushije.
Burya iyo umuntu agututse ntumusubize,ukamusuzugura ukikomereza urugendo,iyo atawuneye arisuzuma, akibwira ati "umenya ndi ikibwa!!!".Ariko iyo yarenze ihaniro,ibyo kwicuza ntibiba bikimukundira.Uwo tumufata nka Muzimugamba kandi azahora ari igitotsi mu muryango wacu(abanyarwanda).Ntaho tuzamuta kuko ibyaye ikiboze irakirigata,n'ubwo icyari kuruta ari uko batavuka!Ngo iyo akabi kitumiye mu birori ukicaza nk'akeza!!
Ngaho nawe ukomeze ugire ubuzima buzira umuze.
Rwajekare.
Bavandimwe,nagiraga ngo nibarize ikibazo kindemereye.Icyo kibazo ni iki?KUKI IMANA YAREMYE UMUNTU?MU BYUKURI YARIGAMIJE IKI?
Murakoze
Murakoze #73 (Kwizera) na #74.
Rwose mujye mufata Bible maze musabe umwuka wera kubayobora, muzagera ku kuri.
Abanyamadini bafite inyungu mu kuguheza mu mwijima, uretse ko ubu abenshi basigaye nabo ari abaswa (nk'uyu JCN cg se uyu #81 urimo gupfundikanya, acurikiranya ibintu).
Wibuke igihe batwikaga Bible, aho umuturage atari yemerewe kuyisoma. N'ubu ni ko bimeze uretse byahinduye isura. Agatsinda bagira ibyo bita ngo ni "amabanga" !!!!
Urajya i Roma ugasangayo amabanga,za biliotheque z'ibanga zitagerwamo,....! wajya mu bapadiri hasi nabo ugasanga ngo bafitanye ibanga...!!! Kubera iki ibintu by' Imana bigomba kubamo amabanga ?????
Rwose nihagire unsubiza iki kibazo nakuze nibaza kugera n'uyu munsi ! kubera iki "ibanga"??????
Nshimiye Padiri Thomas wagereageje kudusobanurira neza ukuntu turi Imana. Kandi koko nibyo.Ikica abantu nkuriya #81 ni uguhurahura theories aho ngaho nkuko asutse ibilatini n'ibindi byo
ntazi......ariko yananiwe kuvuga nawe icyo yemera .Ibi rero birababaza cyane wagirango yafashe mu mutwe ibintu gusa.Ameze nka ba bapadiri b'abaswa ubaza ikibazo bakagusubiza ngo emera,ngo faith.Ibi
sibyo.Tugomba kumenya ko twaremwe mu ishusho ry'Imana docn turi Imana.Yezu yatujemo,abyarwa ni umuntu kugirango Imana igaragaze ko dusa nayo.Umuntuwese burya ni Imana.Wabihakana wagira ute uri
Imana.Gusa nuko usanga twirata ubumana bwacu tukabukoresha ibyo ntazi ngo:kwica abandi,kuroga,gupyinagaza abandi nkuko Kagame ubona yabigenje.
Wibuke ibi ngibi:DIEU CREA L'HOMME A SON IMAGE,ET A L'IMAGE DE DIEU IL LE CREA.
Uli Imana wabishaka utabishaka.Iyaba turushaho gukoresha ubumana bwacu turema ibyiza gusa aho gukora ibibi.Usanga mu kurema kwacu,usanga mugukoresha ubumana bwacu,twirata cyane,tugapfusha ubusa ubwo bumana nyamara tubukoresheje neza iyi si dutuyeho yahinduka paradizo.
Murakoze
Oya murabeshya, uyu wiyita JCN ni Padiri Ubald. Ubald niwe ufite umutima waritswe n'icyaha n'ubwonko (reason) wagirango buracuritse kuburyo Pholosophiya na Katholica dogma bitabasha gukwirwamo
!
Ndabona woweho hari icyo uvuze gifite aho cyerekeza ! Ariko se ko usenye gusa wubatse iki ? Wowe se ushyigikiye iki ?
Wowe wumva bisobanura iki ririya jambo ryiza wanditse ngo " muri Kristu Dieu n'est plus un transcendant absolu, il est aussi immanant, present dans notre vie!" uretse kwikundira ama theories atagize aho ahuriye n'ubuzima bwacu bwa none, hari ahandi se nyine uzabona uwo Kristu immanant uretse muri wowe nanjye ? Kereka niba ushaka kumbwira ko yiryamira muri Tabernacle akaba ariho dukwiye kumusanga !
Kuvuga ko turi "le temple de l'Esprit" se bishaka kuvuga iki kindi ? Uri Imana, byange ubikunde, niko biri ! Bihuje n'iyobakamana rya gikirisitu ! Nunyereka iyo Mana ikurimo itandukanye nawe, uzaba ungiriye neza !
Gira Noheli nziza !
Kuri Padri Thomas,
Maze gusoma inkuru yawe! Ndakubahira ibitekerezo byawe ariko ibyinshi ntitubisangiye. Ntabwo ngendera kuri dogmatica cyangwa se theologia! Ahubwo ndagirango ugere kuri logical reasoning isanzwe, maze nkwerekeko ton interpretation de la doctrine de l'incarnation yifitemo inenge! Iyo ndenge ntayindi ni uko ari interpretation yifashishwa kenshi na " political secularism", nayo ifite amateka kandi abantu bagwamo kuburyo bworoshye cyane, kubera ukuntu ati attirant! Ntibyantangaza rero ko ufata iyo approach, cyane cyane niba usoma Gauchet, Vernant, Ferry, n'abandi!!!
Icya mbere interpretation yawe yubakiye kuri "modern liberalism". Iyi interpretation itangirana na Avenement de la modernité ( 16th century), ariko cyane cyane ikaba ifatira kuri reforme protestante. Mu rwego rw'ibitekerezo yahemberewe cyane n'abafilosofe nka ba Descartes, Kant,kugera mu mutima wa German Idealim! Mbese muri make ubwo bavaga kuri ' I believe therefore I am" bakagana kuri' I think therefore I am". Nibwo rero batangiraga bati "Sapere Aude" ( ose penser), aba ba filosofe batangira kugaragaza ko MUNTU ARIWE UGENGA BYOSE, ko Imana ya muntu ari sa raison ( Kant) , birakomeza aho bagiraga bati iyo Mana ntayibaho ahubwo twarayishe, ni ukuvuga ngo twayisimbuje ubushobozi bwacu! (Reba Nietzche's Ûbermensch!
Iyi rero niyo tendance yaje kutugeza aho tugeze aha muri Modernité na post-modernité, aho abantu bakora nk'aho Imana itabaho kuko ngo bumva bazi byose, aho religion itakivugwa in "Public place", ahubwo bagashaka uko yaba une affaire personnelle. Aha nureba Marcel Gauchet (Desenchantement du Monde) uzabona aho ton approche de l'incarnation ihurira n'iyi approach mbona idashobora kugira aho igeza abantu uretse kuba dans un monde desenchanté, où Dieu est un absolu transcendant qui n'a rien à voir avec le monde ( Immanence). Kandi ngirango uzi neza ko le plus grand pilier de la signification de l'Incarnation ari uko muri Kristu Dieu n'est plus un transcendant absolu, il est aussi immanant, present dans notre vie!
Aha kandi ni naho ton approach ya doctrine de la création ihita ifatira tendances liberales. Byumvikane ko ntarwanya liberté ariko iyo bibaye liberalism, ni ukuvuga ko bigendana na relativism religieux ntashyigikira na gato! Uti turi Imana! Oya! Wenda turi ' utumana' cyangwa ' imana" avec petit ' i' niba icyo ushaka kuvuga ari ubumana twifitemo! Kimwe mubyo modern liberalism igenderaho isenya amadini ni ukumvisha abantu ko " bashoboye byose"! Simbyanze, ariko ujye ureba igihishe inyuma y'ibi' Ni ukuvuga ngo ou bien c'est toi ou c'est rien. Consequences:Imana ntibaho! Niba inabaho ntaho mpuriye nayo! Ibi bigakurikirwa na individualism total, n'ibindi ntatindaho!!
Muri make ton approach de l'incarnation reflete les tendances liberales modernes! Je les respecte mais je ne les soutient pas car ils interpretent l'incarnation à partir d'un point de vue totalement exterieur ( political interpretation of the doctrine of incarnation)
Ngaho komera!!
Ariko se mwa bantu b`Imana mwe,uriya wiyita padiri JNC niwe koko ? Niba ari na padiri nkuko abyivugira ni umuswa kabombo !! Umupadiri utazi ka philosophie koko abaho ??Wagira ngo yibera mu mvuzo z`urwagwa ndakabura Musinga !!!
Padiri Nsengiyunva Emile azira amagambo yavugiye muri missa ya noheli umwaka ushize. Iyo usomye proces verbal yurubanza rwe urumirwa. Aha nkaba nibaza niba koko amagambo yavuze ariwe mu padiri wenyine wayavuze mu rwanda,abandi bapadiri bo bakora iki? Uyu rero wari umunsi anniversaire wo kwibuka ubutwari yagize. Qui prend le relais?
Jyewe navuze kenshi ko uyu mu patiri ari umuswa, none dore na bagenzi be barabyivugiye. Ndagushimiye patiri JNC ko ugerageje gukosora mugenzi wawe. Ntukangwe na baliya bakwanjamye kulibo Nahimana
yabaye imana yabo, bityo kugaya imyandikire ye cg imitekerereze ye biba icyaha gikomeye.
Gira Noheli nziza Abbé JNC!
Ariko JEAN C N, jya uva hasi sha ugere kw'igufa ry'ibigaragara:Ntuzi ko se Kristu ari Mukuru wacu mwa, niba tumwemeye?Ntuzi ko se Umu-kristu ari undi Kristu(Alter Kristo)?Wize ryari mwa?Ko philosophie na ka theologie kawe gaciriritse?Turi Imana,dusa nayo, igihe cyose twemeye ibyo itubwira kandi tukabikurikiza, mbese aka wa mugani ngo "Isuku igira isoko".Turwa mu cyaha koko k'inkomoko iyo dushaka kwikuza tugashaka gusimbura icyari kiriho.Ngicyo icyaha cya Adam na Eva, ngicyo ikituranga kuko twatse gusa n'Imana mu Butatu butagatifu bwayo buragwa n'ubusabane n'urukundo ruhambaye.Turi Imana nyine nitubasha kugera kuri ubwo bumwe Imana yacu yaduhishuriye mu ishusho ry'Umwana wayo Yezu Kristu turimo twizihiza uyu munsi iyo sabukuru y'urukundo rw'Imana rwigaragarije abantu, rugamije kubasubiza mu gitekerezo-ngiro cyangwa nshingiro ry'iremwa rya Muntu:Tureme umuntu mu ishusho ryayo.Reka ndekere aho, umenya kwigisha uyu mupadri ari uguta inyuma ya Huye.Ariko, Gira Noheli nziza, ndetse n'umwakamushya muhire.
Erega ba Luther King ni benshi, uriya mu padiri rero Imana niyo imuzi ntawundi! Ahubwo musabe Imana ntazagwemo! Kiliziya ya none ni agacurama ntibakibuka gufata ibyemezo ngo Kagame atabaca imitwe!
Ntimwamenyera amakuru y'umupadiri wafunzwe azira ko yamaganye abasenyera abandi?
-Ese arasurwa nk'abandi bagororwa bafungiye kurwanya akarengane?
-Ese abayobozi ba kiliziya gatolika mu rwanda hari icyo bakoze/bakora/bateganya gukora mu kurenganura mugenzi wabo wazize kuzuza inshingano ze?
-Ese kuri iyi noheli hari igikorwa special cyakozwe mu rwego rwo kumusabira no kumukomeza mu maherere arimo?
-Ko kiliziya gatolika yashyizwe mu majwi mu kwifatanya n'ubutegetsi bwica abaturage muri genocide, kuki ubu idafatiraho ngo yerekane ko iri mu ruhande rwabarenganywa?
++reka ndekere aho nta go nazinduwe no kunaniza amaso n'ubwonko bwanyu. Noheli nziza n'umwaka mushya muhire kuri padiri w'intwali nye ndagusabira.
Umbaye kure mba ngukoze mu ntoki !
Gusa ndabona padiri Thomas yakomereza aho akajya atuvunguriraho buri cyumweru ku mabanga twari twarahishwe! Nuko John na we akamwunganira....tukabyungukiramo !
Naho padiri JNC ndabona ari nyakwipfira Imana imuhe iruhuko ridashira !
A toi John,
Merci indéfinement pour ton raisonnement si riche en information.
Padri witwa JCN: Ni Jean Chrysostome Nsengiyumva.Uyu mupadiri aba mu iseminari nto ya Rwesero muri Diocese ya Byumba.Uyu mupadiri arangwa n'amatiku mesnhi yo kwiyemera gusa kandi mu byukuri ni
umuswa.Ejobundi yabajije Recteur wa Seminari ngo ko atabaza FPR abantu bishe abihayimana bababaga ku Rwesero;Recteur agira ubwoba,ati ibi ntabwo byashoboka.None reba ibyo arimo.Uyu muntu ntashobora
gutekereza ng agire ka diplomacie.Kandi ubu mbabwira hariya i Cyarwa hafi yo ku Rwesero hari umukobwa yateye inda,igiye kuvuka muri iyi minsi kandi uyu mukobwa ni umuhinzi;none yatangiye kugira
ibibazo ko bashobora kumufunga dore ko uyu mukobwa afite imyaka 17 gusa.Mbese padiri ujya gusambana na mineurs aho kureba ahubwo icyaziteza imbere uwo Padiri ni muntu ki.
None ngo Thomas Nahimana yanditse nabi.Genda Padri JCN uri ikibwa.Jya wirwa mu bituba bya mineuers gusa ariko uzavanamo icyirukanka.
Padri Tomasi na Fortunatus.
Twese abumva uruhari rukomeye mufite muli iyi ntambara yo kurwanira demokrasi isesuye n'ubutabera mu gihugu cyacu, tubifuriye Noheli Nziza n'Umwaka Mushya Muhire.
@#52 Padiri JCN
Padiri JCN, rwose ubanza haba hari ikindi upfa na Padiri Thomas cyangwa se ukaba ufite imyumvire migufi muri thewologiya ya Catholika.
Ibyo Thomas avuga ni ukuri, ahubwo abanyamadini mugira ikintu cyo gushaka guheza abayoboke mu rujijo kugirango bazahore babirukaho babashakishaho uko kuri kandi abenshi muri mwe muba mutanagufite.
Ibyo rero Thomas avuga hano, arimo arahishura kumwe muri uko kuri. Wowe urimo kumwikoma ariko nyamara umuntu yasesengura neza agasanga ahubwo urimo no kumwunganira
Urugero: uragira uti “…tubishobozwa n’ISHUSHO ryayo twaremanywe nayo…”
Ese kuremanwa “ISHUSHO” ry’Imana bivuga iki? Ese ni ukuvuga ko ari ishusho physique, isura, amaboko, amaguru, amatwi, amazuru (amagufi cg amaremare)…???? Aha hantu kuki mutajya muhadusobanurira iyo mutwigisha ahubwo mwahagera mukavuga no ni "IYOBERA RITAGATIFU" ?? None ubonye Padiri Thomas abikomojeho utangiye kumwikoma ngo arimo guhunga ukuri !!! Vuga uti ahubwo arimo aramena ayo amabanga uvuga musangiye…!
Nyamara dore ahubwo igisubizo cy’ukuri: Ntabwo Imana ifite isura, amaboko amaguru nk'iby'abantu, ahubwo kuvuga ko twaremwe mu ishusho ryayo (nk’uko nawe wabikomojeho) ni ukubera ko natwe dufite zimwe muri “attributes/characteristics” z’iyo Mana yaturemye.
Urugero rumwe: Umuntu kubera ko yaremwe na Rurema, afite ububasha bwo kurema ( creation ), rwose reba iruhande rwawe urahabona ibintu byinshi byaremwe na muntu kandi ibi biracyakomeza uko Imana igenda irahishurira -muntu ubumenyi buruseho uko evolution ye (igenda ijya mbere) imwemerera kwakira no kumva ubwo bumenyi bushya.
Ongera urebe iruhande rwawe nanone urahabona “situations” zaremwe n’abantu. Urugero: ubukene n’akarengane kari muri uru Rwanda ubigereranye n’ubukire, ububasha,igitugu n’ubudahangarwa bwa bamwe muri uru Rwanda.
Kugirango ubyumve neza, gereranya Nyarutarama na Rwamapara, wongere ufate umushahara wa mwalimu=120,000 RwF uwugereranye n’umushahara wa w’umutechnicien wo muri RDB=876,324 RwF bombi bafite A0 bavanye ULK. N’ibindi n’ibindi nawe utayobewe twe twihitiyemo ko bibera hano iwacu...
Nkiri aho kandi, ntiwirengagize ububasha muntu afite bwo gukomeza gahunda y’Imana yo kurema (ibi bizwi cyane n’abagore batwise, bakabyara bagaheka bakonsa, uuzaganire nabo bakumenere ibanga... )
Padiri JCN, ibi byose nibyo Padiri Thomas akubwira ngo “BYOSE BIKORWA N’ABANTU” wowe ahubwo ukamwikoma ngo....
Ikindi nacyo ngirango ngukosoreho ni aho uvuga ngo “...icyaha cy'inkomoko muntu yahaniwe, cyabaye icyo gushaka kwisumbukuruza, ngo tukire ubumenyi ndetse n'ubushobozi bw'iyaturemye….” Ibi sibyo rwose.
Adam na Eve bahaniwe ko bumviye Lucifer, kandi bari babibujijwe. Gushukwa kwabo byatangiye mbere gato, igihe bemera gutandukanda, Adamu agasinzira, Eve akazerera muri Eden wenyine kandi Imana yari yababwiye ngo “ntimugatane”
Ibi wowe uvuga hano sicyo rero -muntu yahaniwe, ibi byo kwisumbukuruza ahubwo byabereye mu ijuru hagati y’Imana na Lucifer.
Gusa mu by’ukuri, igihe bariya bantu bombi(Adam/Eve) bemera kumvira Lucifer, bahise bafata uruhande mu ntambara yari itangiye hagati y’Imana na Lucifer ari nayo mpamvu Padiri Thomas akubwira kuri point-4 ngo: “…Ibyo tubamo hano mu isi ni intambara y’urudaca hagati y’Imana nyinshi, buri Mana ikarwanira kwambura izindi ubumana kugira ngo ibusigarane yonyine, hanyuma ibone uko ihaka izindi Mana!”
Gukosora ibi, nibyo byatumye Yezu (le Verbe) yigira umuntu akaza ku isi.
Ndangije ngira nti: abanyamadini mukomeje kwicisha umwuma n’inzara ku bushake abo Yezu yabaragije. Njye ntekereza ariko ko hari igihe kizagera tukegera ukuri kurushaho kandi mwe mutabigizemo uruhare. Mukomeze mwihishe muri ibyo bikanzu byanyu by’umweru twebwe scientists turimo turakora amanywa n’ijoro tugeze kure, umunsi twabashije kuvumbura “the missing matter” (read: antimatter) hari ibinyoma byanyu bimwe bizasenyuka nka Yeruzalemu muri ya myaka ya za 70 Yezu amaze akanya gato aciyeho.
Noheli nziza kuri wowe Padiri JCN n’abayemera bose
Wowe #64,mu bintu uvuze ntacyo numvisemo gusa icyo mbona ni uko ugamuje gutuka Padiri Nahimana,ntabwo ugaragaje ikosa yashyize mu nyandiko ye,ngo barakwigishije ngo Kagame ni shitani Imana igiye kumurwanya none se aho babeshye ni he?nawe se ntiwibonera aho ageze kandi nta ntambara ibaye,nta muntu utabona ko Kagame yari yiteguye ko hazabaho ibitero bimurwanya noneho nawe aritegura karahava ingabo n,izo ntore ze arazambika ariko urugamba agiye kurutsindwa atarwanye ni nde ubikoze?ni wowe cg ni Rugira,hari uwari uziko aho azajya ajya hose bazamuha impundu nka zimwe za Bihehe,none se ko numvise uvuze i Gashusha kuki ukiriho kandi uzi ukuntu bitari byoroshye none se uremeza ko utazapfa!!menya ko umuntu wese agira igihe cye,ariko igihe akiliho afite uburenganzira abwo kubaho mu mahoro nta totezwa,Kagame n,agatsiko kiwe baratoteza abanyagihugu bashaka iki!!bo se ntibazapfa,harya ngo arashaka kurengera ubwoko bwe ni umuhanga pe!!ntabona ko yatangiye kumera imvi ntaho aragera,bagiye gusiga umugani gusa,ikindi nabonye wihaye gusobanura ibintu bitumvikana ngo Imana ntabwo yaremye umuntu mu ishusho ryayo,cg urashaka guhimba idini ryawe rizagira indi Mana,icyo nakubwira va kuri Padiri ntiwongere kugira icyo umuvugaho kibi cg ushinge urubuga rwawe tuzarebe ibyo uzajya wandika.Noheli nziza ku banyarwanda mwese cyane cyane mwe muharanira ukuri,mwe mukorera Imana na bagenzi banyu.Imana ibahezagire.
Rwajekare nkwifulije noheli nziza! Nubwo tudahuje ibyifuzo byacu byose (nkuko twigeze kubiganiraho) nifatanije nawe m'ukwamagana abantu bagutuka hano k'urubuga. Wongere ugire umunsi muhire wa
Noheli.
Imana ibane nawe!
noheli ninza,kubanyarwanda bose, abakunzi b'amahoro mwese Imana ibane namwe, agaciro (kagame) nawe kandi ikugereho, igusigire igitekerezo cyo guha abanyarwanda bose amahoro.
Imana ibababarire kuko mutazi ibyo muvuga.
Nyagasani Yezu nabane natwe
A. JCN
Ibi BITORE biba birogombwa mu biki!
Mwigize abahanga muri byoseee...!
Uvuze akarengane mugirira abantu (abahutu + abandi banze kwemera ibinyoma byanyu) mutera hejuru ngo ari guteranya abahutu n'abatutsi! Mubona ayo MANJWE yanyu ngo ni POLITIQUE azabageza he!
Mukanguke!
Mujye muzirikana ko Imana yanga akarengane!
Sha Nahimana nako Nahabantu Imana ikugirire imbabazi. Ngo abantu nabo n'Imana sha ukiyita Padiri ntasoni? Imana kuba yahindutse umuntu ntabwo bivuze ngo umuntu yahinduka Imana.
So yarakubyaye wowe ntabwo wamubyara ahubwo wabyara Nahashitani. Bibiliya iravuga ngo Imana nimwe kandi yanga abayiyitirira cyangwa abantu banga ibindi biremwa mu mwanya wayo. Bibiliya iravuga iti Imana igira ishyari iyo Abesirayeri baramyaga Bayeri none abantu baramye abandi bantu wakigoryi we. N'ubundi ariko hari abapadiri batubwiraga i Kashusha ho muri Zaire/Congo ngo Kagame ni shitani Imana igiye kumurwanya maze twebwe ubwoko bwayo dutahe mu cyubahiro abacu bakaba barashiriye Tingi Tingi. Uzakurikiza ibyawe azaba ari igikenya. Imana ikubabarire cyangwa uzashake abakuramya dore wahindutse "Imana".
Uti Imana "Imana ntizishobora kubana ziticaye ngo zishyikirane" ngaho wrize ubu Padiri da! Abandi Padiri batwigisha kurwanya ibishuko bya shitani wowe ngo Imana zirashyikirana kuki Imana idashyikirana na Shitani ngo abantu bagire amahoro. Nahabantu uwivanga ibisazi byawe n'Ivangiri!!
http://news.yahoo.com/thousands-gather-protests-russia-113323914.html
Wowe wanditse commentaire numero 32, ibyowanditse biguhame. Tuzi ko hari abantu bitiza ubwoko kugira ngo babone uburyo bwo kuvuga amagambo atubaka. nifuza ko Imana yagufasha kumva ko abahutu
n'abatutsi ndetse n'abatwa bose bangana imbere yayo. Uzapanga kwica undi Rurema izamukanira urumukwiye. Abakomeza kuvutsa abandi amahoro bazarebe film-documentaire MOBUTU LE ROI DU ZAIRE. Message ya
Padiri Thomas idufashe gusobanukirwa ko tugomba kubaka u Rwanda twese twibonamo.
Noheli nziza kuri twese!
None ko mfite impungenge ko uzayobya abakirisitu niba utumva ibyo Padiri Thomas avuga.Amashuri make mfite mu Iyobokamana anyemerera kugukekaho ubuswa.
Noheli nziza
Ibyo uvuga birumvikana kuko na Padiri ndemeza ko yandika ko muntu ari Imana yarazi ko bitarumvikana neza.Impamvu ni nyinshi cyane cyane ko hari ukuri utabwira abajegajega m'ukwemera.Mbese ubwiye
umwana muto ko 3-5=-2 yaguseka kuko mwalimu yamubwiye ko bidashoboha.Imyumvire yacu yo mu kibeho ntiyagombye kutubera inzitizi yo kwemera ukuri.
Noheri nziza
http://sfbayview.com/2011/rwanda-victoire-ingabires-daughter-calls-for-world-pressure-on-kagame/?utm_source=feedburner&utm_medium=feed&utm_campaign=Feed%3A+sfbayview+%28San+Francisco+Bay+View%29
Noheli ibisingizo mu Ijuru, Noheli urumuri ruratangaje. Zuba rirashe yaje muri twe, nidushimire uwo Mwami utuzaniye ibyishimo n’ubutabera nk’uko Zaburi ya 97 ibitubwira. “Matongo ya Yeruzalemu
nimuhanike murangururire icyarimwe amajwi y’ibisingizo, kuko Uhoraho ahumurije umuryango we agacungura Yeruzalemu”. Aya akaba ari amagambo ya Izayi, utugaragariza agakiza k’Imana yacu yaje muri twe,
Imana yohereje Umwana wayo we buranga bw’ikuzo rye n’ishusho rya kamere yayo nk’uko umuhanuzi Izayi akomeza abitubwira, ngo aze abane natwe kandi atumenyeshe se.
Uwo ni We wariho kandi wahozeho, yabanaga n’Imana kandi akaba Imana. Ni We byose bikesha kubaho kandi ni We rumuri rw’abantu nk’uko Ivanjiri ya Yohani ibitwibutsa. Umunsi wa Noheli utume twakira uwo Mwami kugira ngo aduhindure abana b’Imana kandi duhabwe kubusendere bwe, tugirirwe ubuntu bugeretse k’ubundi.
1. Noheli, umunsi w’ibyishimo.
Imana nihabwe ikuzo mu bushorishori bw’ijuru kuko yasuye umuryango wayo kandi ikawucungura. Nitwishime tunezerwe kuko icuraburindi ryari ritugose tubonye uza kuridukiza. Noheli ni umunsi w’ibyishimo, tutishimira na none kurya neza, kunywa no gufuraha gusa, ahubwo twishimira ineza ya Nyagasani kuri twebwe b’abanyabyaha. Tubikesha iki kukira ngo Umwami w’isi n’ijuru yicishe bugufi maze aze aturane natwe?
Nitwishime kuko Imana yaduhisemo ikatugira ibitangaza igihe yemeye kwigira ubusabusa mu nda ya Bikira Mariya. Iri ni iyobera rikomeye ry’ukwemera, uyu ni umugisha w’igisagirane rimwe na rimwe twibagirwa. Iyi Noheli nibe Noheli y’ibyishimo no gutanga amahoro. Mu ngo zacu kuri uyu munsi dusakazemo amahoro n’ibyishimo.
2. Noheli, umunsi wo kudashyamirana
Twirinde gushyamirana, guhera uyu munsi tugire imyumvire mishya kandi ikwiye. Ntibe Noheli yo kuvuzanya amahiri ndetse n’amabuye, ntibe Noheli yo gucirana mu maso n’agasuzuguro. Niba hari n’abo twatukaga tuti: “Baragashira barimbuke, bashirire ikuzimu ari bazima, kuko ubugome bwagandiye iwabo”(Zaburi ya 55), tubicikeho. Noheli ibe umunsi wo kwirinda gutekerereza abandi no kubishyiramo tuvuga tuti “Ni abagira nabi bayobye bakiri mu nda ya ba nyina, bakaba n’abanyabinyoma barindagiye bakivuka.”(Zaburi 58,4-6). Niba hari uwo dufitanye ikibazo, twirinde kumubangamira uyu munsi maze na we yumve Noheli.
Noheli itume tuba abanyamugisha kandi dutange umugisha. Nitwige kubana neza n’abavandimwe bacu, Noheli nitubere iyo kuyoboka Umwami w’amahoro waje atugana. Uwo mwana w’amahoro watuvukiye aratubwiza Zaburi ya 63,4-5 agira ati: “Rubanda mwese nimwiringire Uhoraho igihe cyose, mumubwire ikibari k’umutima, kuko ari We buhungiro bwacu twese” Zab 62,8-9, ari ubwanjye ari n’ubwawe.
3. Noheli, umunsi wo kwita ku bana
“Mwana wanjye, umutima wawe nurangwaho ubuhanga, nanjye uwanjye uzishima, kandi nzanezerwa cyane umunwa wawe nuvuga amagambo aboneye. Umutima wawe ntukagirire ishyari abanyabyaha, ahubwo ujye uhora utinya Uhoraho kuko bucyana ayandi, hakazaza igihe uzabona ko icyizere cyawe atari imfabusa.”(Imigani 23,15-18). Uyu ni umunsi wo guha impanuro nk’izi abana bacu.Yezu wavutse yigize umwana, ababyeyi be bamurera neza kugira ngo azakurane ubwenge n’ubushishozi.Noheli isigire ababyeyi kumenya no kwita ku bana babo, kandi babahe ingero nziza.
Ndishimye kuri iyi nkuru ya padiri thomas imfashije kumva noheli. Ndamusaba ko buri cyumweru yajya agerageza kuduha ijambo ry'Imana, ndabona nabyo bishobora kumurikira abanyarwanda.


text:
Ingingo umunani ziranga amatorero akura neza
Amagambo tugiye gukoresha muri izi ngingo yavanywe mu gitabo cyitwa Christian Schwarz cyanditswe n’ikigo gikurikirana ibyo gukura kw’itorero muburyo bw’umwimerere (Institute for Natural Church Development). Izi ngingo zidufasha guteza imbere ingamba zitugeza k’ugukura kw’itorero.
• Guha ubushobozi abayobozi. “Abayobozi bo mumatorero akura neza ntabwo bagerageza kwishakira imbaraga zabo bwite ngo bigire abakomeye. Ahubwo bakora ikinyuranyo k’ibi. Bafata umurimo wo gufasha no kumenyereza abakristo babaha ubushobozi ko ariyo nshingano nkuru gusumba izindi muri gahunda y’Imana kuri bo. Baha ubushobozi, ababafasha, batera imbaraga n’umwete kandi bamenyereza abo bayoboye kugira ngo babe abo Imana yashatse ko baba bo.”
• Bashyira abantu mumirimo y’itorero hakurikijwe impano za buri wese. “Umurimo w’ubuyobozi bw’itorero ni ugufasha abanyetorero babo guhishukirwa impano zabo zo muburyo bwa karemano no muburyo bw’Umwuka hanyuma bakabashyira mu mirimo igenda ihura n’impano ya buri wese… Iyo ukora umurimo uhuye n’impano yawe ntabwo ukoresha imbaraga zawe bwite, ahubwo Umwuka Wera niwe akorera muri wowe. Ni ukuvuga ko nubwo ‘uri umuntu usanzwe’ ushobora gukora ibintu bidasanzwe kandi bitangaje.”
• Kugira umutwaro no kwishimira m’Umwuka. “Kubyerekeye ugukura kw’itorero ubushakashatsi bwacu bwerekanye ko (igihe iby’umwuka ari iby’umwuka ko atari uburyo iby’umwuka bivugwa ahubwo ni uburyo ukwizera gushyirwa mu bikorwa, ubwitange, umuriro no kwishimira mu mwuka. Urugero rw’uburyo ubwitange n’umuriro muby’umwuka bigaragara nk’igipimo kigaragaza amatorero ashobora gukura iyo ugereranije n’ibiranga adakura. Iyi ngingo yo kwishimira mu Mwuka yerekana kandi ko uburyo itorero rikoresha ari ikintu cya kabiri ugereranije n’ibikenewe kugira ngo itorero rikure. Itorero rishyira ukwizera mu bikorwa rikabikorana ubwitange n’umunezero ntakabuza rizagera ku bintu bihakomeye mu murimo w’Imana. Nyamara niba itorero ridafite iyi ngingo yo kwitanga no kwishimira mu Mwuka, ntacyo rizigezaho naho ryaba rifite gahunda nziza n’uburyo buboneye bwo gukoreramo.
• Inzego z’ubuyobozi zitondetse neza. “Ikintu kingenzi kirebwaho kubyerekeye inzego n’uburyo ubuyobozi butondetse ni ukureba niba buri wese asohoza inshingano ze cyangwa ari kuba mu rwego ariko ntacyo umuntu ahakora. Ntabwo inzego n’imikorere myiza y’itorero bipfa kwizana ahubwo gukora neza buri wese mu mwanya we nibyo bigera k’umusaruro nyawo. Ariko kuba inzego zitondetse neza byonyine sibyo byaduha icyizere cyo kugira itorero rikura mugihe zidakora (urugero, kuba inzego z’ubuyobozi ziriho ariko ntizubahirizwe, kutubahiriza igihe cyateganirijwe buri kintu, kugira za gahunda z’ibikorwa zidasubiza ibibazo by’abagenerwa bikorwa aribo banyetorero), icyakorwa ni uguhindura imikorere y’izo nzego cyangwa abari muri izo nzego bagasimbuzwa abandi.”
• Amateraniro asunikira abantu mu kuramya Imana. “Ariko ubushakashatsi bwacu bwerekanye ko ikibazo ari ukumenya niba amateraniro yanyu agamije kureshya abizera bashya cyangwa agenewe abasanzwe ari abakristo, niba bahimbaza ‘mu ndimi z’i Kanaani’ cyangwa mu rundi rurimi urwo arirwo rwose rwo mu isi, cyangwa niba duhimbaza tugendeye kuri gahunda iteguwe y’itorero, cyangwa niba duha abantu umudendezo wo kuramya no guhimbaza uko umuntu abyumva. Byagaragara ko ibi byose byaba ari ibintu bito cyane mu kumenya ibyatuma itorero rikura. Ahubwo urufunguzo rwa ngombwa ruri ahandi hantu: amateraniro yo kuramya no kwiyumva umuntu asunikirwa mu Mwuka wo kuramya.”
• Amatsinda mato. “Amatorero akura cyane yateje imbere gahunda y’amatsinda mato mato aho buri mukristo wese ateranira yisanzuye, agasabana n’abandi kandi akumva yakiriwe neza, agafashwa muburyo bw’umwuka n’ubw’umubiri. Ibi nibyo Bibiliya itwigisha bijyanye n’ubufatanye n’ubumwe bw’abana b’Imana. Muri bene aya matsinda akenshi abera mu ngo z’abantu ntabwo baganira ku ijambo ry’Imana gusa, cyangwa no bategere amatwi umuvugabutumwa w’intyoza uzi gusobanura ijambo ry’Imana, ahubwo bagerageza mushakira hamwe uburyo ukuri kw’ijambo ry’Imana kwaganiriweho kwashyirwa mu bikorwa mu buzima bwa buri munsi bw’abagize itsinda.”
• Ivugabutumwa rirasa ku ntego. “Icyo ubushakashatsi bwerekanye n’uko ‘ibyo gukoresha amayeri ngo wireherezeho abantu bizana ikinyuranyo cy’ukuri twize m’ubushakashatsi bujyanye nibi byo gukura kw’amatorero. Ibanga ni uburyo basangira n’abatarizera ubutumwa bwiza muburyo bwiza busubiza ibibazo n’ibyifuzo byabo.”
• Ubusabane. “Ariko ikintu kimwe kirumvikana. Amatorero akura agaragaza k’urugero rwo hejuru ‘urukundo’ kuruta amatorero yibikuri atava aho ari n’asubira inyuma… Urukundo rutari urw’uburyarya rurangwa n’ibikorwa, rutuma abantu basabana rukazanira itorero imbaraga zidasanzwe kuruta ubundi buryo bwose bwo kwamamaza Ubutumwa bwiza no kureshya abantu kuzakuri Kristo bukoreshwa muri iyi si.” Source: Ibyiringiro.rw


text:
MWIGANE UKWIZERA KWABO
‘Yamukijije hamwe n’abandi barindwi’
IGIHE imvura yarimo ica ibintu, Nowa n’umuryango we bari bicaye mu nkuge batuje. Sa n’ureba uko bameze. Kubera ko aho bari hari hijimye, bacanye itara kugira ngo habone. Barimo bareba ibirimo biba bafite amatsiko menshi yo kumenya ibiri bukurikireho, kuko bumvaga imvura ikomeje kugwa kuri iyo nkuge, ari na ko amashahi akubita mu mpande zayo. Mbese urusaku rwari rwose!
Nowa yitegerezaga umuryango we akunda cyane, ni ukuvuga umugore we w’indahemuka, abahungu be bizerwa n’abagore babo, akumva ibyishimo biramusaze. Muri ibyo bihe bigoye, Nowa ashobora kuba yarahumurijwe no kubona ari kumwe n’abantu be yakundaga cyane. Nta gushidikanya ko yaranguruye ijwi agasengera hamwe n’umuryango we isengesho ryo gushimira, ku buryo bose bashoboraga kumwumva bitabagoye.
Nowa yari afite ukwizera gukomeye. Ukwizera kwe ni ko kwatumye Imana ye Yehova imurinda, ikamurokorana n’umuryango we (Abaheburayo 11:7). Ariko se igihe imvura yari itangiye kugwa, bari bagikeneye kugira ukwizera? Yego, kuko uwo muco bari kuwukenera na nyuma yaho mu bihe bigoye byari bigiye gukurikiraho. Natwe dukeneye ukwizera nk’uko, kuko turi mu bihe biruhije. Nimucyo dusuzume isomo twavana ku kwizera kwa Nowa.
“IMINSI MIRONGO INE N’AMAJORO MIRONGO INE”
Igihe bari mu nkuge, imvura yamaze “iminsi mirongo ine n’amajoro mirongo ine” igwa (Intangiriro 7:4, 11, 12). Amazi yakomeje kwiyongera cyane. Uko yagendaga yiyongera ni ko Nowa yagendaga yibonera ko Yehova Imana ye, arinda abakiranutsi kandi agahana ababi.
Umwuzure wahagaritse ubwigomeke bwa bamwe mu bamarayika. Abamarayika benshi bayobejwe n’ubwikunde bwa Satani bavuye mu ijuru “aho bari bagenewe kuba,” baza ku isi kubana n’abagore, babyarana abana b’ibyimanyi bitwaga Abanefili (Yuda 6; Intangiriro 6:4). Nta gushidikanya ko Satani yanejejwe cyane no kubona ibyo byigomeke bitesha agaciro abantu, ari bo biremwa bihambaye Yehova yaremye hano ku isi.
Icyakora abo bamarayika b’ibyigomeke bamaze kubona ko amazi agenda yiyongera, biyambuye imibiri y’abantu basubira aho ibiremwa by’umwuka biba. Ariko ntibashoboraga kongera kwisubiza imibiri y’abantu. Bataye abagore babo, abana babyaranye na bo bose bicwa n’Umwuzure, bapfana n’abari batuye ku isi icyo gihe.
Uhereye mu gihe cya Henoki, ni ukuvuga imyaka igera kuri magana arindwi mbere y’Umwuzure, Yehova yari yaraburiye abantu ko yari kuzarimbura abataramwubahaga (Intangiriro 5:24; Yuda 14, 15). Kuva icyo gihe abantu bagiye barushaho kuba babi, barimbura isi kandi bayuzuzamo urugomo. Bose bishwe n’Umwuzure. Ese Nowa n’umuryango we bashimishijwe no kubona abo bantu barimbuka?
Oya. Imana na yo ntibyayishimishije kuko irangwa n’imbabazi (Ezekiyeli 33:11). Nta ko Yehova atagize ngo arokore abantu benshi bashoboka. Yari yarahaye Henoki inshingano yo kuburira abantu, kandi asaba Nowa kubaka inkuge. Nowa n’umuryango we bamaze imyaka ibarirwa muri za mirongo bakora uwo murimo, abantu bose babireba. Ikiruta byose, ni uko Yehova yategetse Nowa kuba “umubwiriza wo gukiranuka” (2 Petero 2:5). Kimwe na Henoki wamubanjirije, Nowa na we yaburiye abantu ibirebana n’urubanza rwari rutegereje isi. Abantu babyitabiriye bate? Kubera ko Yesu yarebaga ibyarimo biba yibereye mu ijuru, nyuma yaho yagarutse ku byabaye muri icyo gihe cya Nowa, agira ati “ntibabyitaho kugeza ubwo umwuzure waje ukabatwara bose.”—Matayo 24:39.
Gerageza gusa n’uwiyumvisha uko ibintu byari bimeze mu minsi 40 yakurikiyeho, Yehova amaze gukinga inkuge. Uko iyo mvura yakomezaga kugwa buri munsi, bose uko ari umunani batangiye kugenda bamenyera ubuzima bwo mu nkuge, hakubiyemo kwitanaho, kwita kuri aho hantu bari bari no gukurikirana ibyo inyamaswa zarimo zari zikeneye. Hari igihe cyageraga inkuge ikanyeganyega cyangwa ikicugusa. Yatangiye kugenda yimuka, uko amazi yagendaga yiyongera ikagenda izamuka, kugeza ubwo “ireremba hejuru cyane y’isi” (Intangiriro 7:17). Mu by’ukuri, ibyo bigaragaza imbaraga zitangaje za Yehova, Imana ishobora byose!
Birumvikana ko Nowa yashimiye Yehova bitewe n’uko yamurokoye we n’umuryango we, akanamushimira ku bw’imbabazi yabagiriye akabakoresha ngo baburire abantu batinjiye mu nkuge bakaza kurimbuka. Mu myaka bamaze bakora ako kazi kavunanye, basa n’aho batahise babona umusaruro. Abantu ntibitabiraga ubutumwa batangazaga. Uzirikane ko Nowa agomba kuba yari afite bakuru be na barumuna be, bashiki be, bishywa be na babyara be. Ariko nta n’umwe wigeze amutega amatwi, uretse abo mu muryango we bwite (Intangiriro 5:30). Igihe abo bantu umunani bari aho mu nkuge barokokeyemo, nta gushidikanya ko bahumurijwe no gutekereza ku gihe cyose bamaze baburira abantu, kugira ngo barebe ko barokoka.
Kuva mu gihe cya Nowa, Yehova ntiyigeze ahinduka (Malaki 3:6). Yesu Kristo yasobanuye ko iminsi turimo imeze neza neza “nk’uko iminsi ya Nowa yari iri” (Matayo 24:37). Igihe turimo kirihariye cyane, kuko cyuzuye imivurungano izakurikirwa n’irimbuka ry’abantu babi. Muri iki gihe na bwo, ubwoko bw’Imana burimo buratangariza abantu bose ubutumwa bw’umuburo. Ese uzumva ubwo butumwa? Ese niba waramaze kwakira ubwo butumwa burokora ubuzima, uzabugeza ku bandi? Nowa n’umuryango we batubereye urugero rwiza.
“BAKIJIJWE BINYUZE MU MAZI”
Uko inkuge yagendaga ireremba hejuru y’iyo nyanja, ni ko abarimo babaga bumva urusaku rwo gukaka kw’imbaho nini zari ziyubatse. Ese Nowa yari ahangayikishijwe n’imiraba ikaze y’inyanja? Yaba se yaribazaga niba iyo nkuge yari igiye kurohama? Oya. Ibyo bishobora guhangayikisha abantu bamwe na bamwe b’abemeragato muri iki gihe, ariko Nowa we si uko yari ameze. Bibiliya igira iti “kwizera ni ko kwatumye Nowa . . . yubaka inkuge” (Abaheburayo 11:7). Yizeraga iki? Yehova yari yarasezeranyije Nowa ko yari kuzamurokorana n’abari kumwe na we bose, ntibahitanwe n’Umwuzure (Intangiriro 6:18, 19). Ese uwaremye isanzure ry’ikirere, isi n’ibinyabuzima byose biyiriho, ntiyari kurinda iyo nkuge ntigire icyo iba? Yego rwose! Ku bw’ibyo, Nowa yiringiraga adashidikanya ko Yehova yari kuzasohoza ibyo yari yarasezeranyije. Kandi koko, we n’umuryango we “bakijijwe binyuze mu mazi.”—1 Petero 3:20.
Nyuma y’iminsi 40 n’amajoro 40 imvura yarahise. Dukurikije kalendari yo muri iki gihe, ibyo byabaye ahagana mu kwezi k’Ukuboza 2370 Mbere ya Yesu. Ariko igihe cyo kuva muri iyo nkuge cyari kitaragera. Iyo nyubako yuzuye ibinyabuzima yarerembaga hejuru y’amazi yuzuye isi yose, ku buryo imisozi miremire yose yari yarengewe (Intangiriro 7:19, 20). Sa n’ureba Nowa arimo ashyira ako kazi katoroshye kuri gahunda, kugira ngo we n’abahungu be, ari bo Shemu, Hamu na Yafeti, bashobore kugaburira inyamaswa, gukora isuku no kuzitaho. Birumvikana ko Imana yatumye izo nyamaswa zose zituza zikemera kwinjira mu nkuge, yari no gutuma zikomeza kumera zityo mu gihe cyose Umwuzure wamaze. *
Nta gushidikanya ko Nowa yanditse uko ibintu byose byagenze. Iyo nkuru igaragaza igihe imvura yatangiriye kugwa n’igiye yahitiye. Nanone ivuga ko isi yamaze iminsi 150 yararengewe n’amazi. Amaherezo ayo mazi yatangiye gukama. Igihe cyaje kugera, iyo nkuge ihagarara mu mpinga z’‘imisozi ya Ararati,’ iherereye muri Turukiya. Ibyo bishobora kuba byarabaye muri Mata 2369 Mbere ya Yesu. Nyuma y’iminsi 73, ni ukuvuga muri Kamena, ni bwo impinga z’iyo misozi zatangiye kugaragara. Muri Nzeri, ni ukuvuga nyuma y’amezi atatu, Nowa yafashe umwanzuro wo gukuraho ibice bimwe by’igisenge. Ibyo byagize akamaro kuko urumuri n’akayaga keza byatangiye kwinjira mu nkuge. Mbere yaho, Nowa yari yatangiye kugerageza kumenya uko hanze hari hameze, kugira ngo arebe ko hameze neza kandi ko hashobora guturwa. Yasohoye igikona, kikajya kigenda kikagaruka ku nkuge. Nyuma yaho Nowa yohereje inuma na yo ikajya igenda ikagaruka, kugeza igihe yaboneye ahantu ho guhagarara.—Intangiriro 7:24–8:13.
Muri icyo gihe na bwo Nowa yibandaga ku bintu by’umwuka. Reka duse n’abamureba we n’umuryango we basengera hamwe, kandi baganira ibirebana na Data wo mu ijuru wabarinze. Igihe Nowa yabaga agiye gufata imyanzuro ikomeye, buri gihe yisungaga Yehova. No mu gihe yabonaga ko isi “yumutse,” ni ukuvuga nyuma y’umwaka wose yamaze mu nkuge, ntiyafunguye inkuge ngo asohoke (Intangiriro 8:14). Ahubwo yategereje ko Yehova amubwira icyo akora.
Abakuru b’imiryango bo muri iki gihe bashobora kwigira byinshi kuri uwo mugabo w’indahemuka. Yagiraga gahunda, akagira umwete, akihangana kandi akarinda abagize umuryango we. Nanone kandi, kugira ngo agire icyo akora yabanzaga gusuzuma uko Yehova Imana abibona. Nitwigana ukwizera kwa Nowa muri ibyo byose, bizahesha abo dukunda bose imigisha.
“SOHOKA MU NKUGE”
Amaherezo Yehova yabwiye Nowa ati “sohoka mu nkuge, wowe n’umugore wawe, n’abahungu bawe n’abakazana bawe.” Nowa n’umuryango we barumviye barasohoka, inyamaswa zikurikiraho. Yabigenje ate? Ese zasohotse mu kaduruvayo? Oya. Iyo nkuru igira iti “nk’uko imiryango yabyo iri, bisohoka mu nkuge” (Intangiriro 8:15-19). Nowa n’umuryango we bamaze gusohoka, batangiye guhumeka akuka keza ko mu misozi no kwitegereza uruhererekane rw’imisozi miremire ya Ararati, babona isi yari imaze kwezwa. Abanefili, abanyarugomo n’abamarayika b’ibyigomeke bose bari barimbutse. * Abantu bari batangiye ubuzima bushya.
Nowa yari azi icyo yagombaga gukora. Yabanje gushyiraho gahunda yo gusenga Imana. Yubatse igicaniro maze atura Yehova igitambo gikongorwa n’umuriro, akoresheje inyamaswa bari barinjije mu bwato ari “indwi indwi,” Imana yabonaga ko zidahumanye (Intangiriro 7:2; 8:20). Ese icyo gitambo cyashimishije Yehova?
Bibiliya isubiza icyo kibazo mu magambo ahumuriza igira iti “Yehova yumva impumuro nziza icururutsa.” Intimba Yehova yagize igihe abantu buzuzaga isi urugomo, yasimbuwe n’impumuro nziza icururutsa, igihe yabonaga umuryango w’abagaragu be bizerwa ku isi bari baramaramaje gukora ibyo ashaka. Yehova ntiyari abitezeho ubutungane. Uwo murongo ukomeza ugira uti “imitima y’abantu ibogamira ku bibi uhereye mu buto bwabo” (Intangiriro 8:21). Reka dusuzume ubundi buryo Yehova yagaragajemo ko yihanganira abantu abigiranye impuhwe.
Imana yakuyeho umuvumo yari yaravumye ubutaka. Igihe Adamu na Eva bigomekaga, Imana yari yaravumye ubutaka, bituma butakaza umwero wabwo. Lameki se wa Nowa yari yarise umuhungu we Nowa, bishobora kuba bisobanura “Ikiruhuko” cyangwa “Ihumure,” kandi yari yarahanuye ko uwo muhungu we yari kuzayobora abantu, akabageza mu gihe bari kuruhuka uwo muvumo. Nowa agomba kuba yarishimye cyane igihe yabonaga isohozwa ry’ubwo buhanuzi, n’ubutaka bugatangira kwera. Ntibitangaje kuba Nowa yarahise atangira guhinga.—Intangiriro 3:17, 18; 5:28, 29; 9:20.
Muri icyo gihe, Yehova yahaye abakomokaga kuri Nowa amwe mu mategeko asobanutse neza kandi yoroheje yari kuzabayobora mu mibereho yabo, harimo iryababuzaga kwica, no gukoresha nabi amaraso. Nanone Imana yagiranye isezerano n’abantu, ibizeza ko itari kuzongera guteza Umwuzure ngo urimbure ibinyabuzima ku isi. Kugira ngo Yehova abizeze ko ibyo yabasezeranyije bizasohora, yabahaye ikintu gifite ubwiza buhebuje. Icyo kintu ni umukororombya, ukaba utwibutsa iryo sezerano rya Yehova ryuje urukundo.—Intangiriro 9:1-17.
Iyo inkuru ya Nowa iza kuba ari impimbano, yashoboraga kurangira ivuga iby’uwo mukororombya gusa. Ariko Nowa ni umuntu wabayeho, kandi inkuru y’imibereho ye ivugwamo ibintu byinshi. Kubera ko muri icyo gihe abantu baramaga, uwo mugabo wizerwa yamaze indi myaka 350, kandi muri iyo myaka yose yahuye n’ibibazo byinshi byamuteye agahinda. Yakoze ikosa rikomeye igihe yasindaga, ariko iryo kosa ryarushijeho kuremera igihe umwuzukuru we Kanani yakoraga icyaha gikomeye kurushaho, cyagize ingaruka zibabaje ku muryango wa Kanani. Nowa yaramye imyaka myinshi ku buryo yabonye abamukomotseho bagwa mu byaha bikomeye, urugero nko gusenga ibigirwamana n’urugomo mu gihe cya Nimurodi. Icyakora yanabonye ibintu byiza, kuko yabonye umuhungu we Shemu agaragaza ukwizera.—Intangiriro 9:21-28; 10:8-11; 11:1-11.
Kimwe na Nowa, dukeneye gukomeza kuba abizerwa nubwo duhura n’ibibazo. Nubwo abantu badukikije bakwanga gukorera Imana y’ukuri, cyangwa hakagira abareka kuyikorera, twe tugomba kwigana Nowa ntiduteshuke. Yehova aha agaciro cyane uwo muco wo gukomeza kuba abizerwa mu gihe duhanganye n’ibibazo. Nk’uko Yesu Kristo yabivuze, “uzihangana akageza ku iherezo ni we uzakizwa.”—Matayo 24:13.
^ par. 17 Hari abavuze ko Imana ishobora kuba yaratumye izo nyamaswa zijya mu mimerere ituma umubiri n’ubwenge bidakora, zikamera nk’izisinziriye, bityo ntizikomeze kwifuza cyane ibyokurya nk’uko bisanzwe. Imana yaba yarabikoze cyangwa itarabikoze, icyo tudashidikanya ni uko yarinze kandi ikarokora abantu bose n’inyamaswa zose zari mu nkuge nk’uko yari yarabisezeranyije.
^ par. 22 Ubusitani bwa Edeni na bwo bwari bwararimbuwe n’amazi y’Umwuzure, butakigaragara ku isi. Niba ari uko byagenze, abakerubi bari barinze amarembo y’ubwo busitani bashoboraga kwisubirira mu ijuru, kuko inshingano bari bamazeho imyaka 1.600 yari irangiye.—Intangiriro 3:22-24.


text:
Category: IYOBOKA MANA
INTWARO 9 ZAGUFASHA GUHAGARARA UDATSINZWE N’IMYUKA MIBI (INTWARO YA MBERE)
Jan 22, 2015
umugenzi ujya mu ijuru guhagarara adatsinzwe mu rugamba arwana n’imyuka mibi, uyu munsi turarebera hamwe intwaro ya mbere Pawulo yavuze muri uru rwandiko “Efeso...
WITINYA, GIRA KWIZERA, KERA AMAGAMBO YAWE YARUMVISWE!
Jan 22, 2015
Aherako arambwira ati ‘’Witinya Daniyeli, kuko uhereye kumunsi watangiriyeho gushishikarira gusobanukirwa no kwicisha bugufi imbere y’Imana yawe, amagambo yawe...
MENYA BYINSHI KU MUKOZI W’IMANA DON MOEN
Jan 22, 2015
Ushobora kwibaza uti Don Moen ni muntu ki? Uyu mugabo ni umuramyi uturuka ku mugabane wa Amerika, akaba umuririmbyi ukunze kugaragaza ubuhanga bwe iyo abikora. Izina rye...
NTABWO YESU YACECETSE, AZAZA MU GIHE CYE.
Jan 22, 2015
Umukristo wese aho ava akagera uba usanga ibyiringiro bye byose abishyize kuri Yesu haba hari ibitagenda neza akibwira ati “Yesu arabizi”, byaba byagenze neza nabwo...
MU NZIRA Y’IMANA DUHURA N’IMITEGO ITANDUKANYE.
Jan 22, 2015
Mu nzira y’Imana duhura n’imitego itandukanye.Nehemiya 2:17-20 Niba ugambiriye gukora ibyiza dukwiye kumenya ko byanga bikunda satani azaturwanya. Nehemiya ageze i...


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
1 Mu mwaka wa gatatu w’ingoma ya Yehoyakimu+ umwami w’u Buyuda, Nebukadinezari umwami w’i Babuloni yaje i Yerusalemu arahagota.+
2 Nuko Yehova amugabiza Yehoyakimu umwami w’u Buyuda+ na bimwe mu bikoresho+ byo mu nzu y’Imana y’ukuri, abijyana mu gihugu cy’i Shinari+ mu nzu y’imana ye, abishyira mu nzu yabikwagamo ubutunzi bw’imana ye.+
3 Hanyuma umwami abwira Ashipenazi umutware w’urugo rwe+ ngo azane bamwe mu bana b’Abisirayeli, abakomokaga mu muryango wa cyami n’abanyacyubahiro,+
4 abana batagira inenge,+ bafite uburanga, bakagira ubushishozi n’ubwenge,+ bafite ubumenyi bwinshi n’ubuhanga mu bishobora kwigwa byose,+ kandi bashobora gukora mu ngoro y’umwami,+ kugira ngo bigishwe inyandiko y’Abakaludaya n’ururimi rwabo.
5 Nanone umwami abategekera igaburo rya buri munsi ryari kuzajya riva ku byokurya biryoshye+ by’umwami no kuri divayi yanywaga, bakabitaho mu gihe cy’imyaka itatu, kugira ngo iyo myaka nirangira bazashobore gukorera imbere y’umwami.
6 Muri abo bana b’i Buyuda harimo Daniyeli,+ Hananiya, Mishayeli na Azariya.+
7 Nuko umutware mukuru w’ibwami abita andi mazina.+ Daniyeli amwita Beluteshazari,+ Hananiya amwita Shadaraki, Mishayeli amwita Meshaki naho Azariya amwita Abedenego.+
8 Ariko Daniyeli yiyemeza mu mutima we kutiyandurisha+ ibyokurya biryoshye by’umwami na divayi yanywaga. Akomeza gusaba umutware mukuru w’ibwami ngo amwemerere kutagira icyo yiyandurisha.+
9 Nuko Imana y’ukuri ituma umutware mukuru w’ibwami agaragariza Daniyeli ineza yuje urukundo n’imbabazi.+
10 Hanyuma umutware mukuru w’ibwami abwira Daniyeli ati “ndatinya ko umwami databuja wategetse ibyo mugomba kurya n’ibyo mugomba kunywa,+ yabagereranya n’abandi bana bari mu kigero cyanyu akabona mu maso hanyu hadakeye. None se kuki mwatuma mbarwaho icyaha imbere y’umwami?”
11 Ariko Daniyeli abwira umurinzi umutware mukuru w’ibwami+ yari yashinze kwita kuri Daniyeli, Hananiya, Mishayeli na Azariya ati
12 “turakwinginze, gerageza abagaragu bawe iminsi icumi, ureke bajye baduha imboga+ abe ari zo turya, n’amazi yo kunywa;
13 hanyuma uzagereranye mu maso hacu no mu maso h’abandi bana barya ibyokurya biryoshye by’umwami, maze uzagirire abagaragu bawe ibihuje n’ibyo uzabona.”
14 Nuko abemerera ibyo bamusabye, abagerageza iminsi icumi.
15 Iyo minsi icumi irangiye, asanga mu maso habo ari heza kandi babyibushye kurusha abandi bana bose baryaga ibyokurya biryoshye by’umwami.+
16 Nuko umurinzi akomeza kubagaburira imboga aho kubaha ibyokurya biryoshye na divayi.+
17 Abo bana bose uko ari bane, Imana y’ukuri ibaha ubumenyi n’ubushishozi mu birebana n’inyandiko zose n’ubwenge bwose,+ kandi Daniyeli yari afite ubuhanga bwo gusobanukirwa iyerekwa ryose n’inzozi z’ubwoko bwose.+
18 Iminsi yari yaragenwe n’umwami mbere y’uko bazana abo bana imbere ye irangiye,+ umutware mukuru w’ibwami abazana imbere ya Nebukadinezari.
19 Nuko umwami avugana na bo, kandi muri abo bana bose nta n’umwe yasanze ameze nka Daniyeli, Hananiya, Mishayeli na Azariya.+ Ni cyo cyatumye bakomeza guhagarara imbere y’umwami bamukorera.+
20 Ibintu byose bisaba ubwenge n’ubuhanga+ umwami yababazaga, yasangaga babirusha incuro cumi abatambyi bakora iby’ubumaji+ n’abashitsi+ bari mu bwami bwe bwose.
21 Nuko Daniyeli aguma aho kugeza mu mwaka wa mbere w’ingoma y’umwami Kuro.+
Yohereze
Yohereze
BIBILIYA-UBUHINDUZI BW'ISI NSHYA
Daniyeli 1
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ISOMO RYA 17
Kugira ngo ugire incuti, ugomba kuba incuti
Ubucuti buba bushingiye ku rukundo. Uko uzagenda urushaho kumenya ibihereranye na Yehova, ni na ko uzarushaho kumukunda. Uko urukundo ukunda Imana ruzarushaho kwiyongera, ni na ko icyifuzo ufite cyo kuyikorera kizarushaho kwiyongera. Ibyo bizagusunikira kuba umwigishwa wa Yesu Kristo (Matayo 28:19). Niwifatanya n’umuryango urangwa n’ibyishimo w’Abahamya ba Yehova, ushobora kuba incuti y’Imana iteka ryose. Ni iki ugomba gukora?
Ugomba kugaragaza urukundo ukunda Imana wumvira amategeko yayo. ‘Gukunda Imana ni uku, ni uko twitondera amategeko yayo: kandi amategeko yayo ntarushya.’—1 Yohana 5:3.
Jya ushyira mu bikorwa ibyo wiga. Yesu yavuze inkuru ibigaragaza. Umuntu w’umunyabwenge yubatse inzu ye ku rutare. Uw’umupfapfa we ayubaka ku musenyi. Ubwo hagwaga imvura ya rukokoma, ya nzu yubatswe ku rutare ntiyaguye, ariko ya yindi yubatswe ku musenyi yo yahise igwa bimwe bikomeye. Yesu yavuze ko abumva inyigisho ze bakazikurikiza bameze nka wa muntu wubatse inzu ye ku rutare. Ariko abumva inyigisho ze ntibazikurikize bo bagereranywa na wa wundi w’umupfapfa wubatse inzu ye ku musenyi. Wifuza kuba nka nde muri abo bombi?—Matayo 7:24-27.
Kwiyegurira Imana. Ibyo bivuga ko wegera Yehova mu isengesho, ukamubwira ko wifuza gukora ibyo ashaka iteka ryose. Gukora ibyo Imana ishaka bigaragaza ko uri umwigishwa wa Yesu Kristo.—Matayo 11:29.
Kubatizwa. “Ubatizwe, wiyuhagire ibyaha byawe, wamba[z]e izina rye.”—Ibyakozwe 22:16.
Ifatanye mu buryo bwuzuye mu gukorera Imana. “Ibyo mukora byose, mubikore mubikuye ku mutima, nk’abakorera Shobuja mukuru, badakorera abantu.”—Abakolosayi 3:23.


text:
Bigaragara kenshi ku bana bava mu bwana bajya mu bwangavu n’ubugimbi usanga kenshi bazana ibiheri mu maso bigatuma bahora bahangayikishijwe no gusa neza nk’abandi.
Nubwo ibyo biheri biterwa n’imisemburo yo mu mubiri, nta mavuta cyangwa isabune ipfa kuvura iyo misemburo, n’aho bishobotse usanga umuntu asigaranye inkovu mu maso n’amabara ku ruhu bitari byiza, hari inama wakurikiza ukirinda ibyo biheri :
Kwirinda kwisiga amavuta arimo hydroquinone
Kwirinda guhinduranya amavuta
Gukaraba isabune y’ubwoko bumwe ntuhinduranye
Kureka kwisiga amavuta mu maso igihe ubona ufite ibiheri biyaga (bisa n’ibifite ibinure)
Gukaraba mu maso ukoresheje gants de nettoyage kandi kenshi gashoboka ku munsi
Gukoresha ibiribwa bitarimo amavuta menshi
Kugabanya inyama zitukura, cyane cyane izifite ibinure
Kugira isuku ihagije ku mubiri kugira ngo wirinde umwuka mubi uturuka muri ibyo biheri.
Urwego News
Imyororokere
Uko warwanya ibiheri biza mu gihe cy’ubugimbi n’ubwangavu
Bigaragara kenshi ku bana bava mu bwana bajya mu bwangavu n’ubugimbi usanga kenshi bazana ibiheri mu maso bigatuma bahora bahangayikishijwe no gusa neza nk’abandi.


text:
Iki giterane cy’iminsi ine kizatangira kuri uyu wa Kane tariki ya 7 kugeza iya 10 Nzeri 2017 kizajya gitangira saa kumi n’imwe z’umugoroba gisozwe saa mbiri z’ijoro.
Gifite insanganyamatsiko iboneka muri Yosuwa 24:15, hagira hati “ Niba mutekereza ko ari bibi gukorera Uwiteka, uyu munsi nimwitoranyirize uwo muzakorera, niba ari izo mana ba sogokuruza bakoreraga zo hakurya ya rwa ruzi, cyangwa imana z’Abamori bene iki gihugu murimo, ariko jye n’inzu yanjye tuzakorera Uwiteka.”
Iki giterane cyatumiwemo abahanzi bazwi mu muziki w’indirimbo zihimbaza Imana barimo Aline Gahongayire, Uwitonze Clementine uzwi ku izina rya Tonzi, Tehillah Worship Team na Tehillah Drama Team zibarizwa muri Itorero rya Blessing Center n’abandi.
Mu bavugabutumwa bazatanga inyigisho harimo Apôtre Musombolwa Robert uzaturuka muri Repubulika Iharanira Demokarasi ya Congo, Apôtre Kubwimana David wo mu Rwanda n’Umushumba uyobora Blessing Center Pasiteri Mucumbitsi Paul.
Abakirisitu b’ingeri zose barimo ababyeyi, urubyiruko, abana n’abakozi ntibahejwe muri iki giterane kigamije gufasha imiryango kongera kwiyubaka no kugira ubumwe binyuze mu ijambo ry’Imana.
Mu kiganiro IGIHE yagiranye na Pasiteri Mucumbitsi Paul yatangaje ko igihe umuryango umwe uzabera abandi umugisha, bizakomeza bikagera no ku gihugu muri rusange.
Yagize ati “ Ni igiterane kizatangirwamo inyigisho zireba buri wese mu bagize umuryango, ntabwo kubaho kwabo ari impanuka. Hazaba harimo ubuhamya butandukanye bwaba ubureba abubatse ingo babashije kwiyunga nyuma y’ibyo baciyemo bikomeye bikabatandukanya ariko bakazongera kwiyunga ku bw’ijambo ry’Imana. Hazaba harimo n’ubuhamya bw’urubyiruko kuko murabizi ko rugenda ruhura n’ibibazo bitandukanye byaba ku bakobwa cyangwa abahungu.”
Abazacyitabira bazagira umugisha wo kubona impamba y’urugendo rw’ubukirisitu barushaho kwirinda no kwigira ku birenge by’ababanjirije bafite ubuhamya bushimwa na bose.
Itorero Blessing Center rikorera mu Mudugudu wa Rurembo, Akagali ka Gatare, Umurenge wa Niboye ho mu Karere ka Kicukiro, imbere y’ahahoze hitwa ku Minyinya itatu.


text:
Iyo umusore n’inkumi bashimanye, maze bakaba bari mu mugambi wo kuzubakana urwabo, ngo burya ibyo kumarana igihe kinini ngo barimo kwigana ingeso ntacyo byafasha nkuko umuntu utarashatse ko amazina ye tuyatangaza yabitubwiye ashingiye ko ngo bigoye kumenya umuntu wese uko ateye mutarabana mu nzu imwe cyane ko hashobora no kuvamo kurambirana hagati y’abakundana.
Uyu waganiriye n’Umunyamakuru w’Umubavu.com yatangiye agira ati “Ba sokuru baravuze ngo “Zirara zishya bwacya zikazima !”.
Iyi mvugo irerekana uburyo, iyo umusore cyangwa inkumi yihenze k’uwo bubakana cyane cyane mu ngeso dore ko arizo zituma bahuza muri gahunda by’urugo rwabo, byanga byakunda birashyira bikagira ingaruka ku buzima bwabo bwose bw’urugo.
Ikibazo gikomeye ni icyo kumenya uburyo umusore cyangwa inkumi igeze mu kigero cyo gushaka iri bubigenze kugira ngo habeho gutahura ingeso z’uwo bagiye kubana urwabo.
Bucya bucyana ayandi !
Ngo “nta mubande utagira nyiramubande !. Ni nayo mpamvu nta muntu n’umwe kuri iyi si ya Rugira utagira ubusembwa cyangwa ingeso akenshi usanga itanyura uwo yihebeye.
Uyu twaganiriye yagize ati “Jyewe nemeza ko kumarana igihe kirekire ngo uri kwiga ingeso z’uwo washimye ntacyo bimaze. Ushobora kwangana n’uwo mwakundanaga kubera ingeso runaka umubonyeho, ukaresha undi ugasanga nawe afite indi ngeso mbi kuruta iy’uwa mbere, kuko bombi ari abantu. Umunyarwanda yagize ati “wirukana umugore uguguna igufwa ukazana urimira bunguri !”.
Ikindi ni uko hari igihe kigera bitewe n’imibereho, umuntu agahindura ingeso ze ku buryo bunyuranye. Maze kumva inshuro zitari nkeya mu matwi yange aho umugore cyangwa umugabo usanga yadukana ingeso atari asanganywe mu mibereho ye bitewe n’ihinduka ry’ubuzima byaba mu buryo bwiza cyangwa bubi. None se nyuma y’ibi, by’umwihariko mbere y’uko umusore n’inkumi bubaka, hari uba uzi ko ibi bizababaho mu rugo rwabo ?
Ku rundi ruhande, hari igihe umusore areshya indi nkumi y’ingeso yibwira ko zizatuma urugo ruhindamo amahoro ariko nyamara bigakomeza kuba agatereranzamba nyuma yuko bashakanye. Ni byo twita guhisha ingeso cyangwa kwiyoberanya k’umuntu.
Burya ntawanga guhuza n’uwo yihebeye !
Abashyize hamwe n’Imana irabasanga. Iyo umusore n’inkumi bashimanye, maze bakiyumvamo ko bakwiye gushinga urugo rwabo, simbona akamaro ko kumara imyaka n’imyaka ngo barimo kwigana ingeso kuko zirahinduka buri gihe bitewe n’uburyo umuntu abayeho.
Byongeye, kumarana igihe kirekire bituma hashobora kuvamo kurambirwa hagati y’abakundana, ugasanga umusore cyangwa inkumi yarambiwe no kurindira igihe cyo kuzambikana impeta, bikava aho bitera gutandukana kandi nta kintu gifatika bapfuye.
Daniel MUKESHIMANA/Umubavu.com